qundao/data-zh-poetry huggingface dataset:
客边写怀二首
作者：郑真
朝代：明

天风杂沓响琳球，千里长淮赋远游。自愧科名登上国，多怜归梦绕瀛洲。城笳声撼芸窗暮，邻火光寒草舍秋。樗散襟期天所放，荒台遗迹认庄周。教官新授得临淮，养拙悬知计已谐。险历冈峦随地势，光看星斗近天街。门前上客簪裾集，馆下诸生砚席排。深愧不才无补报，西风矫首一长怀。
客边写怀二首·其一
作者：郑真
朝代：明

天风杂沓响琳球，千里长淮赋远游。自愧科名登上国，多怜归梦绕瀛洲。城笳声撼芸窗暮，邻火光寒草舍秋。樗散襟期天所放，荒台遗迹认庄周。
客边写怀二首·其二
作者：郑真
朝代：明

教官新授得临淮，养拙悬知计已谐。险历冈峦随地势，光看星斗近天街。门前上客簪裾集，馆下诸生砚席排。深愧不才无补报，西风矫首一长怀。
寄万玉麟
作者：郑真
朝代：明

不见先生又一年，联翩诗句许谁传。龙文赐诰春天上，蚁酒清樽夜月前。花馆声迟苍玉佩，芸窗香袭紫茸毡。贤郎归自朝京日，听取南陔奏管弦。
寄万玉麟郡公
作者：郑真
朝代：明

佳儿作郡树双旌，上国遥传月旦评。三釜琼羞成乐养，九重花诰盼恩荣。高风愿下陈蕃榻，往事宁夸李愬兵。海寓一家文启运，祇将歌颂答升平。淮南千里未还家，五十相将鬓欲华。夜雨清尊歌伐木，春风彩笔梦生花。濠梁胜观宸都壮，汝水晴辉客路赊。矫首天边青鸟使，殷勤有待寄云霞。
寄万玉麟郡公·其一
作者：郑真
朝代：明

佳儿作郡树双旌，上国遥传月旦评。三釜琼羞成乐养，九重花诰盼恩荣。高风愿下陈蕃榻，往事宁夸李愬兵。海寓一家文启运，祇将歌颂答升平。
寄万玉麟郡公·其二
作者：郑真
朝代：明

淮南千里未还家，五十相将鬓欲华。夜雨清尊歌伐木，春风彩笔梦生花。濠梁胜观宸都壮，汝水晴辉客路赊。矫首天边青鸟使，殷勤有待寄云霞。
寄乌先生
作者：郑真
朝代：明

田园归去好从容，故旧相看梦寐中。把镜尚怜愁鬓白，持杯休惜醉颜红。歌弹长铗风生席，曲奏瑶琴月满空。应念淮山千里客，寄诗须是杜陵翁。
寄乌继善先生
作者：郑真
朝代：明
体裁：七言律诗

红心驿外望家山，飒飒西园两鬓斑。系雁书成霜满地，饭牛歌罢月临关。漫传海外苏仙死，终许羌村杜老还。客舍不知身健否，何时访我白云间。
寄乌继善先生
作者：郑真
朝代：明

红心驿外望家山，飒飒西风两鬓斑。系雁书成霜满地，饭牛歌罢月临关。谩传海外苏仙死，终许羌村杜老还。客底不知强健否，何时访我白云间。
寄凤阳府斯文诸君子 其一 胡教授
作者：郑真
朝代：明

中都掌教冠诸儒，堂上春风散佩琚。未儗识荆惭太白，可应慕蔺愧相如。世家重绍甘棠笏，手泽多传漆简书。明越同乡天咫尺，暮云频倚客窗虚。
寄凤阳府斯文诸君子 其七 郭道裕
作者：郑真
朝代：明

家本汾阳世胄遥，淮南却赴小山招。云垂绛帐书连屋，月满纱窗酒泛瓢。富贵祇应如昨梦，英雄聊复话前朝。别来两见春风换，谁与空斋慰寂寥。
寄凤阳府斯文诸君子 其三 沈文举先生
作者：郑真
朝代：明

天葩织就锦云机，五十年来鬓未丝。花馆停骖多好客，柏台冠豸有佳儿。菊松晚节陶尊泛，芹藻春香马帐垂。老我尚耽丘壑趣，丹青好寄雁来时。
寄凤阳府斯文诸君子 其九 姚宗文
作者：郑真
朝代：明

长淮晴涨白鸥波，仙客风流可奈何。化蝶蘧蘧占昨梦，骑鸾踏踏听空歌。青裁汗简充边笥，红染朝衫试越罗。矫首城南天尺五，风诗休赋考盘阿。
寄凤阳府斯文诸君子 其二 赵默仲先生
作者：郑真
朝代：明

故国王孙老翰林，红颜白发映华簪。文明曾际千龄运，经济常存百岁心。琥珀香浮称寿酒，袅蹄价重卖文金。同乡久有通家契，风雨相思过夜深。
寄凤阳府斯文诸君子 其五 洪希羽教谕
作者：郑真
朝代：明

委羽仙人老见招，中都庠序近云霄。圣神有赫瞻龙衮，俊选同趋飒佩瑶。苜蓿盘空朝日上，扊扅歌罢晚香飘。客中那得重相见，千里空令怅望遥。
寄凤阳府斯文诸君子 其八 方参政文敏
作者：郑真
朝代：明

健笔雄词李杜间，相逢千里即开颜。旧夸富贵雄无敌，老觉光阴祇等闲。芸草香凝瑶帙润，土花暗蚀剑痕班。盛时文武须经济，莫恋淮南大小山。
寄凤阳府斯文诸君子 其六 刘思温
作者：郑真
朝代：明

昔年樽俎共论文，玉漏迟迟夜欲分。百岁襟期怜郑老，万言大对重刘蕡。青藜光动天边月，绿绮声随水上云。爱弟旧夸真御史，赐环当复觐明君。
寄凤阳府斯文诸君子 其十 夏士良先生
作者：郑真
朝代：明

往事繁华一梦中，风流谁识夏黄公。醉倾桑落香浮席，步绕梅花月挂空。信笔文章綦北海，满船书画米南宫。旧时五里桥边路，杖履何由野趣同。
寄凤阳府斯文诸君子 其十一 吴孟周
作者：郑真
朝代：明

延陵季子最风流，琴剑飘飘上国游。每把篇章夸李杜，时将波磔辨虞欧。诸生讲下齐襟佩，具庆堂深肃膳羞。闻说黉宫新币聘，西风遥想菊花秋。
寄凤阳府斯文诸君子 其十三 陈仲良
作者：郑真
朝代：明

翠竹离离一径分，石床清思渺秋云。写成唐宋新图障，识得商周古篆文。金缕词工春欸乃，宝炉香热昼氤氲。旧时雅致今何似，坐对灵山若识君。
寄凤阳府斯文诸君子 其十二 姜叔信
作者：郑真
朝代：明

飞熊家阀素多儒，手泽流传积庆余。海㝢共夸医国手，仙人曾授活人书。菊泉满尺香仍冽，杏苑仙葩画不如。老病无缘重会面，神丹谁寄锦囊储。
寄凤阳府斯文诸君子 其十二 姜叔信
作者：郑真
朝代：明
体裁：七言律诗

飞熊家阀素多儒，手泽流传积庆余。海宇共夸医国手，仙人曾授活人书。菊泉满尺香仍冽，杏苑仙葩画不如。老病无缘重会面，神丹谁寄锦囊储。
寄凤阳府斯文诸君子 其四 赖思顺先生
作者：郑真
朝代：明

盛时美产见真材，浩浩长淮教席开。帝里辉光依日月，禹门变化待风雷。尺书每欲从人寄，匹马何当访我来。闻说今年催满考，青云送上凤凰台。
寄凤阳府斯文诸君子·胡教授
作者：郑真
朝代：明

中都掌教冠诸儒，堂上春风散佩琚。未儗识荆惭太白，可应慕蔺愧相如。世家重绍甘棠笏，手泽多传漆简书。明越同乡天咫尺，暮云频倚客窗虚。故国王孙老翰林，红颜白发映华簪。文明曾际千龄运，经济常存百岁心。琥珀香浮称寿酒，袅蹄价重卖文金。同乡久有通家契，风雨相思过夜深。天葩织就锦云机，五十年来鬓未丝。花馆停骖多好客，柏台冠豸有佳儿。菊松晚节陶尊泛，芹藻春香马帐垂。老我尚耽丘壑趣，丹青好寄雁来时。盛时美产见真材，浩浩长淮教席开。帝里辉光依日月，禹门变化待风雷。尺书每欲从人寄，匹马何当访我来。闻说今年催满考，青云送上凤凰台。委羽仙人老见招，中都庠序近云霄。圣神有赫瞻龙衮，俊选同趋飒佩瑶。苜蓿盘空朝日上，扊扅歌罢晚香飘。客中那得重相见，千里空令怅望遥。昔年樽俎共论文，玉漏迟迟夜欲分。百岁襟期怜郑老，万言大对重刘蕡。青藜光动天边月，绿绮声随水上云。爱弟旧夸真御史，赐环当复觐明君。家本汾阳世胄遥，淮南却赴小山招。云垂绛帐书连屋，月满纱窗酒泛瓢。富贵祇应如昨梦，英雄聊复话前朝。别来两见春风换，谁与空斋慰寂寥。健笔雄词李杜间，相逢千里即开颜。旧夸富贵雄无敌，老觉光阴祇等闲。芸草香凝瑶帙润，土花暗蚀剑痕班。盛时文武须经济，莫恋淮南大小山。长淮晴涨白鸥波，仙客风流可奈何。化蝶蘧蘧占昨梦，骑鸾踏踏听空歌。青裁汗简充边笥，红染朝衫试越罗。矫首城南天尺五，风诗休赋考盘阿。往事繁华一梦中，风流谁识夏黄公。醉倾桑落香浮席，步绕梅花月挂空。信笔文章綦北海，满船书画米南宫。旧时五里桥边路，杖履何由野趣同。延陵季子最风流，琴剑飘飘上国游。每把篇章夸李杜，时将波磔辨虞欧。诸生讲下齐襟佩，具庆堂深肃膳羞。闻说黉宫新币聘，西风遥想菊花秋。飞熊家阀素多儒，手泽流传积庆余。海㝢共夸医国手，仙人曾授活人书。菊泉满尺香仍冽，杏苑仙葩画不如。老病无缘重会面，神丹谁寄锦囊储。翠竹离离一径分，石床清思渺秋云。写成唐宋新图障，识得商周古篆文。金缕词工春欸乃，宝炉香热昼氤氲。旧时雅致今何似，坐对灵山若识君。
寄古芳禅师
作者：郑真
朝代：明

上方形胜占祥符，矫首灵山似画图。火暖云炉然榾柮，酒香春瓮胜醍醐。西天教演真乘秘，东鲁书探满架储。见说夜来禅定起，一龛坐对月明孤。
寄史君实
作者：郑真
朝代：明

月湖公子泮池深，老却平生富贵心。宝铗歌残星斗落，紫箫吹断凤鸾吟。秫香樽蚁杯频泛，烛剪钗虫夜向深。若幸广文归去早，午风花下定相寻。翠竹窗纱易一编，焚香孤坐晤幽玄。从知太极原无极，始信先天祇后天。龙虎风云当盛代，貂蝉阀阅素多贤。笑看乔梓青如盖，洒洒凉阴雨露边。
寄史君实·其一
作者：郑真
朝代：明

月湖公子泮池深，老却平生富贵心。宝铗歌残星斗落，紫箫吹断凤鸾吟。秫香樽蚁杯频泛，烛剪钗虫夜向深。若幸广文归去早，午风花下定相寻。
寄史君实·其二
作者：郑真
朝代：明

翠竹窗纱易一编，焚香孤坐晤幽玄。从知太极原无极，始信先天祇后天。龙虎风云当盛代，貂蝉阀阅素多贤。笑看乔梓青如盖，洒洒凉阴雨露边。
寄史行可
作者：郑真
朝代：明

八行传家盛有人，科名青紫不如君。契囊错落倾珠斗，使节光华拂锦云。贾谊有名传洛下，王通随意教河汾。不才亦有田园兴，儗共携樽醉夕曛。昆季从来识二难，每从过者问平安。久交自许如金石，远信何由托羽翰。拄笏看山云冉冉，研朱点易露漙漙。卦爻会要新传得，寄与灯前仔细看。
寄史行可·其一
作者：郑真
朝代：明

八行传家盛有人，科名青紫不如君。契囊错落倾珠斗，使节光华拂锦云。贾谊有名传洛下，王通随意教河汾。不才亦有田园兴，儗共携樽醉夕曛。
寄史行可·其二
作者：郑真
朝代：明

昆季从来识二难，每从过者问平安。久交自许如金石，远信何由托羽翰。拄笏看山云冉冉，研朱点易露漙漙。卦爻会要新传得，寄与灯前仔细看。
寄咸阳知县臧九畴
作者：郑真
朝代：明

篝灯夜雨共论心，鼓角声寒玉漏沈。赵国竟全和氏璧，不疑宁取舍郎金。花绫赐诰龙廷近，彩笔凝香燕署深。闻说孔君碑更好，人来烦寄客窗阴。
寄宋廷臣
作者：郑真
朝代：明

忆昔濠梁赠别时，斯文千古付襟期。咿嘤不作人前态，慷慨当为天下奇。北客尚令思若水，南冠今已释钟仪。裁书欲寄云边雁，香染西风洒墨池。白发慈亲正倚闾，天涯游子快归途。过门宾客频携酒，问字儿童竞挽须。江海多情传翰墨，园篱有兴托樽壶。我今亦欲投簪去，东望沧溟夜月孤。
寄宋廷臣·其一
作者：郑真
朝代：明

忆昔濠梁赠别时，斯文千古付襟期。咿嘤不作人前态，慷慨当为天下奇。北客尚令思若水，南冠今已释钟仪。裁书欲寄云边雁，香染西风洒墨池。
寄宋廷臣·其二
作者：郑真
朝代：明

白发慈亲正倚闾，天涯游子快归途。过门宾客频携酒，问字儿童竞挽须。江海多情传翰墨，园篱有兴托樽壶。我今亦欲投簪去，东望沧溟夜月孤。
寄弋阳杜知县孔传
作者：郑真
朝代：明

名家奕世一经传，嗣续今逢百里贤。梦草石床过夜半，种花山县及春妍。耕桑满野躬亲劝，图籍充庭手自编。笑我异乡同作客，一樽试与话朝天。
寄徐景颜三首
作者：郑真
朝代：明

秋榜名联进士科，轻舟同日溯淮河。举头天际云雷迅，挥手人间岁月过。大府祇今辞满牍，黉宫仍复听升歌。马融绛帐知何似，解榻还嫌礼数多。帝乡城郭楚天涯，倦客西风两鬓华。终许徐君归□□，岂容贾谊困长沙。晓窗独对青铜镜，夜榻虚烧绛烛花。淮颍相望云汉接，远游祇欲趁星槎。郑虔多病更多愁，却笑文章死不休。泰运重逢尧甲子，师传频纂鲁春秋。敢云阙下郎官老，谁识周南太史留。科甲向来叨第一，西风竟负广寒游。
寄徐景颜三首·其一
作者：郑真
朝代：明

秋榜名联进士科，轻舟同日溯淮河。举头天际云雷迅，挥手人间岁月过。大府祇今辞满牍，黉宫仍复听升歌。马融绛帐知何似，解榻还嫌礼数多。
寄徐景颜三首·其三
作者：郑真
朝代：明

郑虔多病更多愁，却笑文章死不休。泰运重逢尧甲子，师传频纂鲁春秋。敢云阙下郎官老，谁识周南太史留。科甲向来叨第一，西风竟负广寒游。
寄徐景颜三首·其二
作者：郑真
朝代：明

帝乡城郭楚天涯，倦客西风两鬓华。终许徐君归□□，岂容贾谊困长沙。晓窗独对青铜镜，夜榻虚烧绛烛花。淮颍相望云汉接，远游祇欲趁星槎。
寄方参政文敏
作者：郑真
朝代：明

相国东南第一家，床头遗笏积成车。翠茵醉卧庄台草，锦幛行看董苑花。月落西城人倚剑，云深东海客浮槎。谪居肯作寻常态，乐事浮生未有涯。世外繁华蝶梦寒，客乡消息问平安。龙文倘忆前朝赐，鸟篆犹传旧日刊。桑落酒成分宝瓮，桂花香动驻金鞍。贤郎有意承堂构，写得新诗纸上看。
寄方参政文敏·其一
作者：郑真
朝代：明

相国东南第一家，床头遗笏积成车。翠茵醉卧庄台草，锦幛行看董苑花。月落西城人倚剑，云深东海客浮槎。谪居肯作寻常态，乐事浮生未有涯。
寄方参政文敏·其二
作者：郑真
朝代：明

世外繁华蝶梦寒，客乡消息问平安。龙文倘忆前朝赐，鸟篆犹传旧日刊。桑落酒成分宝瓮，桂花香动驻金鞍。贤郎有意承堂构，写得新诗纸上看。
寄晋原县丞王叔润兼简主簿董仲石
作者：郑真
朝代：明

青霞仙子最风流，关陕山河纪壮游。凫雁影高山日晓，鹤笙声杳塞云秋。百篇体制谐金石，两考才名动冕旒。客底未忘青眼顾，欲凭鸿雁寄绸缪。二妙才名识者稀，同僚济济赴襟期。庭中欲结王生袜，讲下谁趋董子帷。少妓当筵歌窈窕，阿蛮洗盏醉淋漓。长淮应有相思客，坐对空阶月上时。临泾望望塞城遥，土屋人家昼寂寥。南土衣冠怜谪宦，西征铙鼓讶归朝。月明古戍悲玄雁，风落平坡急皂雕。想见县官能化俗，边头立马听歌谣。马屯山外落疏星，千里平凉路杳冥。远近封疆夸俗习，古今人物慨英灵。石煤炙得牲庖熟，瓦缶盛来湩酪腥。风景须凭诗律写，试谐笙管月中听。
寄晋原县丞王叔润兼简主簿董仲石·其一
作者：郑真
朝代：明

青霞仙子最风流，关陕山河纪壮游。凫雁影高山日晓，鹤笙声杳塞云秋。百篇体制谐金石，两考才名动冕旒。客底未忘青眼顾，欲凭鸿雁寄绸缪。
寄晋原县丞王叔润兼简主簿董仲石·其三
作者：郑真
朝代：明

临泾望望塞城遥，土屋人家昼寂寥。南土衣冠怜谪宦，西征铙鼓讶归朝。月明古戍悲玄雁，风落平坡急皂雕。想见县官能化俗，边头立马听歌谣。
寄晋原县丞王叔润兼简主簿董仲石·其二
作者：郑真
朝代：明

二妙才名识者稀，同僚济济赴襟期。庭中欲结王生袜，讲下谁趋董子帷。少妓当筵歌窈窕，阿蛮洗盏醉淋漓。长淮应有相思客，坐对空阶月上时。
寄晋原县丞王叔润兼简主簿董仲石·其四
作者：郑真
朝代：明

马屯山外落疏星，千里平凉路杳冥。远近封疆夸俗习，古今人物慨英灵。石煤炙得牲庖熟，瓦缶盛来湩酪腥。风景须凭诗律写，试谐笙管月中听。
寄林允原同知
作者：郑真
朝代：明

闻君匹马过邳州，不得相从说旧游。枫陛仰瞻京国晓，棘闱同试浙江秋。看云好着圯桥履，对月须乘泗水舟。肯过临淮松竹底，定将诗酒诧风流。
寄汝宁万太守
作者：郑真
朝代：明

阊阖门开日月高，天颜喜动紫宸朝。云随凤辇喧歌吹，风静鹓班飒佩瑶。华馔割腥传绮席，碧香湛露赐金瓢。汝宁太守归来日，濠上停车听楚谣。公馆春深燕子飞，甘棠昼静漾晴晖。已成天上群龙会，还羡云边五马归。星汉文章承黼黻，宸廷礼乐睹雍熙。长才正要司钧轴，有待回班舞彩衣。
寄汝宁万太守·其一
作者：郑真
朝代：明

阊阖门开日月高，天颜喜动紫宸朝。云随凤辇喧歌吹，风静鹓班飒佩瑶。华馔割腥传绮席，碧香湛露赐金瓢。汝宁太守归来日，濠上停车听楚谣。
寄汝宁万太守·其二
作者：郑真
朝代：明

公馆春深燕子飞，甘棠昼静漾晴晖。已成天上群龙会，还羡云边五马归。星汉文章承黼黻，宸廷礼乐睹雍熙。长才正要司钧轴，有待回班舞彩衣。
寄汴韩豫斋
作者：郑真
朝代：明

往岁曾看艮岳图，还夸形胜帝王都。风流有客今三载，千里相望夜月孤。秋风悄悄动荒埃，篱下黄花菊又开。试问城头双过雁，中原何日定归来。
寄汴韩豫斋·其一
作者：郑真
朝代：明

往岁曾看艮岳图，还夸形胜帝王都。风流有客今三载，千里相望夜月孤。
寄汴韩豫斋·其二
作者：郑真
朝代：明

秋风悄悄动荒埃，篱下黄花菊又开。试问城头双过雁，中原何日定归来。
寄狄季万户
作者：郑真
朝代：明

翚飞层构近中天，海上将军爱静便。雨歇晴江拖白练，云开画幛吐青莲。神龙夜吼千金剑，仙蚁春浮两玉船。笑我日从华阀过，东风携袖祇青编。
寄玉山典史
作者：郑真
朝代：明

去年竹簥寄曾来，老病蹒跚亦快哉。长史祇应多眷爱，教官争奈少舆儓。玉溪水影明清鉴，婺女星光毓俊才。有约芹边须过我，午风香蔼锦莲开。
寄玉山知县
作者：郑真
朝代：明

君住天台我住明，相逢千里亦多情。政须苍石铭诗刻，不羡铜盘歃血盟。潘岳春吟花似海，陶潜晚啸柳如城。斯文甚荷风声接，比屋弦歌乐治平。满城风雨落花深，望望溪山思不禁。笑我穷经空白首，多君视篆祇丹心。寿春欲解时苗犊，单父频听宓贱琴。谁是玉堂挥翰手，墨卿须致竹窗阴。
寄玉山知县·其一
作者：郑真
朝代：明

君住天台我住明，相逢千里亦多情。政须苍石铭诗刻，不羡铜盘歃血盟。潘岳春吟花似海，陶潜晚啸柳如城。斯文甚荷风声接，比屋弦歌乐治平。
寄玉山知县·其二
作者：郑真
朝代：明

满城风雨落花深，望望溪山思不禁。笑我穷经空白首，多君视篆祇丹心。寿春欲解时苗犊，单父频听宓贱琴。谁是玉堂挥翰手，墨卿须致竹窗阴。
寄玉山董县丞
作者：郑真
朝代：明

蝉联华胄本江都，三策天人百世余。对竹风声来衽席，哦松日影过阶除。当筵爱饮杯中物，成案宁辞纸尾书。笑我山居同浙水，少微星动夜床虚。
寄王汉章
作者：郑真
朝代：明

春来见说两朝天，禄宦多蒙圣主怜。病足敢骑沙苑马，归心忍听蜀山鹃。水亭修禊招贤士，月馆吹箫候列仙。尚有掖垣遗稿在，手抄应许寄芹边。
寄罗信言
作者：郑真
朝代：明

道来不肯扣丹扉，秋水罗江看夕晖。席上香寒花竹谱，山中云暖薜萝衣。教儿尽把韦经读，作客还夸赵璧归。江海天遥音问少，寸心长与雁同飞。
寄蒋古岩知县
作者：郑真
朝代：明

外家金紫见英髦，谱牒相传尚未遥。蝶梦正酣沧海月，鸾章忽拜紫宸朝。留城落日双鸿杳，汲冢西风万叶飘。车骑东来须一见，山窗剪烛话清宵。
寄象山区禅师寰中
作者：郑真
朝代：明

尊师不见已多年，梦绕蓬莱瀚海天。杖锡行随云共远，牟尼光对月同圆。许询自欲酬支遁，韩愈终当友大颠。老我归寻丘壑趣，灵山席上定参禅。
寄金太守仲？钱同知时二公得罪屯田天宁卫
作者：郑真
朝代：明

身世悠悠任所从，要知文武古来同。宝装好买千金剑，努力须扳两石弓。共说关张多意气，要知韩范本才雄。凌烟阁上苍空近，愿画丹青第一功。当年幕府幸同僚，今日兵农塞北遥。愿把金貂夸此世，好将铁劵认前朝。霜天云杳书传雁，水泊风高学射雕。闻道竹筒堪吸酒，胸中磊磈且须浇。松亭岭外草如茵，部落谁为向日民。土屋雨霜寒簌簌，石煤然火暖温温。晓厨莫笑畦无菜，晚地犹夸麦有籸。休道阳和终不到，天涯风物也相亲。
寄金太守仲�钱同知时二公得罪屯田天宁卫·其一
作者：郑真
朝代：明
体裁：七言律诗

身世悠悠任所从，要知文武古来同。宝装好买千金剑，努力须扳两石弓。共说关张多意气，要知韩范本才雄。凌烟阁上苍空近，愿画丹青第一功。
寄金太守仲�钱同知时二公得罪屯田天宁卫·其三
作者：郑真
朝代：明
体裁：七言律诗

松亭岭外草如茵，部落谁为向日民。土屋雨霜寒簌簌，石煤然火暖温温。晓厨莫笑畦无菜，晚地犹夸麦有籸。休道阳和终不到，天涯风物也相亲。
寄金太守仲�钱同知时二公得罪屯田天宁卫·其二
作者：郑真
朝代：明
体裁：七言律诗

当年幕府幸同僚，今日兵农塞北遥。愿把金貂夸此世，好将铁劵认前朝。霜天云杳书传雁，水泊风高学射雕。闻道竹筒堪吸酒，胸中磊磈且须浇。
寄阐仲猷
作者：郑真
朝代：明

高住龙山第一层，千年永续祖师灯。天都入觐恩光重，日本归来道价增。浪帖补怛瞻宝像，云开落石布金绳。上方刻得新碑制，笑我淮南见未曾。识得真如是佛身，焚香上祝圣明君。龙王听法来沧海，狮子牵车向白云。琬琰宸章金作刻，袈裟御赐锦成文。投簪幸得归来早，应愿山中半榻分。
寄阐仲猷·其一
作者：郑真
朝代：明

高住龙山第一层，千年永续祖师灯。天都入觐恩光重，日本归来道价增。浪帖补怛瞻宝像，云开落石布金绳。上方刻得新碑制，笑我淮南见未曾。
寄阐仲猷·其二
作者：郑真
朝代：明

识得真如是佛身，焚香上祝圣明君。龙王听法来沧海，狮子牵车向白云。琬琰宸章金作刻，袈裟御赐锦成文。投簪幸得归来早，应愿山中半榻分。
寄陈县尹可斋
作者：郑真
朝代：明

烂柯仙客思翩翩，献赋曾闻近御筵。鸾诰香浮朱印湿，鹓班光映赭袍鲜。生逢明圣焦劳日，寿介慈亲喜惧年。色养望遥千里道，忠心誓答九重天。化覃海邑声威肃，名动枢廷礼貌专。山市春深闻促仗，官衙昼静听鸣弦。东风柳影青丝扬，长日萱花锦绣妍。潘岳岂能长作县，陶潜未可赋归田。囊中诗帙寻常看，肘后医方次第编。尚想轩居新画幛，依依情动白云篇。
寄题宣和重楼合喜图
作者：郑真
朝代：明

乌雀春喧喜事重，天香国色倚东风。宫车北望滦阳去，锦绣繁华一梦中。艮岳当年御辇游，花神有意结重楼。谁知天上春风乐，翻作青城一段愁。
寄题宣和重楼合喜图·其一
作者：郑真
朝代：明

乌雀春喧喜事重，天香国色倚东风。宫车北望滦阳去，锦绣繁华一梦中。
寄题宣和重楼合喜图·其二
作者：郑真
朝代：明

艮岳当年御辇游，花神有意结重楼。谁知天上春风乐，翻作青城一段愁。
寒夜二绝句简徒县丞
作者：郑真
朝代：明

竹屋寒烧榾柮烟，先生高卧腹便便。淮南为问江南客，何似山中夜雪天。淮海风高雁鹜呼，客窗夜半拨寒炉。小儿试向灯前问，曾有先朝鸽炭无。
寒夜二绝句简徒县丞·其二
作者：郑真
朝代：明

淮海风高雁鹜呼，客窗夜半拨寒炉。小儿试向灯前问，曾有先朝鸽炭无。
寒夜绝句简丹徒县丞
作者：郑真
朝代：明
体裁：七言绝句

竹屋寒烧榾柮烟，先生高卧腹便便。淮南为问江南客，何似山中夜雪天。
寿吴教授先生
作者：郑真
朝代：明

泮藻晴香水不冰，天街晓见老人星。已传多士成髦俊，有待佳儿育宁馨。就日正须朝北阙，卧云终儗返南溟。百年同为斯文寿，醉后题诗上锦屏。百岁襟怀一片冰，文光笑指璧奎星。珍庖晓报侯鲭熟，宝瓮春浮蜡蚁馨。科甲久闻探兔窟，扶摇直儗化鲲溟。同袍尽为先生醉，淮水淮山看画屏。
寿吴教授先生·其一
作者：郑真
朝代：明

泮藻晴香水不冰，天街晓见老人星。已传多士成髦俊，有待佳儿育宁馨。就日正须朝北阙，卧云终儗返南溟。百年同为斯文寿，醉后题诗上锦屏。
寿吴教授先生·其二
作者：郑真
朝代：明

百岁襟怀一片冰，文光笑指璧奎星。珍庖晓报侯鲭熟，宝瓮春浮蜡蚁馨。科甲久闻探兔窟，扶摇直儗化鲲溟。同袍尽为先生醉，淮水淮山看画屏。
寿方时可七十
作者：郑真
朝代：明

生年七十正逢春，长为湖山作主人。黄纸亲承天宠洽，禄袍喜动日华新。神仙早授长生诀，道德常存不老身。琼岛云霞酣入眼，璇霄风月喜传真。五枝挺挺庭前桂，一树青青雪里椿。地接东溟回造化，天开南极烂星辰。宗枝展庆威仪接，嗣续趋欢礼让均。彩胜花翻红影动，金觞寿介碧香醇。满堂光映珊瑚架，拂席寒重锦绣茵。顾我诚非朱履客，敢因祝颂齿簪绅。
寿李太守
作者：郑真
朝代：明

煌煌南极耀晴空，寿祝中都太守公。政化旧歌周召伯，才猷咸仰汉文翁。绣筵香泛金樽碧，华屋光摇画烛红。桃李东风春似海，衣冠催觐大明宫。
山农
作者：郑真
朝代：明

种得山中数亩田，金穰土苴待秋前。雍熙正属唐尧世，大有宜书太史编。稚子踏车筋力倦，老妻馌饷鬓云偏。不知万里青天上，谁奏豳风七月篇。
山水图
作者：郑真
朝代：明

沧海蓬莱手可招，雪深环佩响琼瑶。山翁倚杖溪头立，野水春来急似潮。
山水画
作者：郑真
朝代：明

远嶂白云天半，断桥流水村孤。高树门前成列，人来试问吾庐。
岁暮写怀二首
作者：郑真
朝代：明

书床斜傍竹溪虚，千古风流梦寐俱。汉祖每资萧相国，齐人多赖管夷吾。林丛月落狐狸啸，水国天寒雁鹜呼。岁暮故人寥落甚，抱琴祇欲赋归欤。故国山河战伐雄，新亭风景寂寥中。菁茅宁复供周祀，兰蕙谁能继楚风。瀛海边防寒络马，辕门警肃夜櫜弓。人间总是经纶手，彝鼎重刊社稷功。
岁暮写怀二首·其一
作者：郑真
朝代：明

书床斜傍竹溪虚，千古风流梦寐俱。汉祖每资萧相国，齐人多赖管夷吾。林丛月落狐狸啸，水国天寒雁鹜呼。岁暮故人寥落甚，抱琴祇欲赋归欤。
岁暮写怀二首·其二
作者：郑真
朝代：明

故国山河战伐雄，新亭风景寂寥中。菁茅宁复供周祀，兰蕙谁能继楚风。瀛海边防寒络马，辕门警肃夜櫜弓。人间总是经纶手，彝鼎重刊社稷功。
平陵东
作者：郑真
朝代：明
体裁：古风

平陵东，翟义死，东海翻波冤莫洗。新室巳成，汉室已倾。一朝北面谁为臣，噫乎大义甘杀身。欃枪光芒射天阙，立发万指剑双折，碧草丛丛一泓血。汉家神灵杳涳濛，欲排阊阖诉黈聪。吁嗟平陵东，奚独死义公。
庚辛岁阔斋春帖子
作者：郑真
朝代：明

大道为公尊孔冕，斯文有喜祝尧天。山中要得平安信，客底宁夸富贵年。旧家文献三千卷，盛代年华五十春。多士愿登天上选，老生甘作海傍民。
庚辛岁阔斋春帖子·其一
作者：郑真
朝代：明

大道为公尊孔冕，斯文有喜祝尧天。山中要得平安信，客底宁夸富贵年。
庚辛岁阔斋春帖子·其二
作者：郑真
朝代：明

旧家文献三千卷，盛代年华五十春。多士愿登天上选，老生甘作海傍民。
弋阳主簿林敬伯出示会试录而吾临淮学生桂满预焉谂知己登高甲授官随朝喜而成咏
作者：郑真
朝代：明

耿耿奎星粲晓光，科名淮海破天荒。芸编鼓勇三余学，棘院雄夸百战场。内仗唤朝听舜乐，纶音报可拜尧章。少年早际文明运，好把丹心答圣皇。折桂还夸姓桂人，天风听履上星辰。凤鸾飞翥金门晓，鹓鹭联翩玉殿春。制草封缄颁巨轴，宫花拂席耀重茵。老来笑忝师传旧，客底多烦送喜频。
弋阳主簿林敬伯出示会试录而吾临淮学生桂满预焉谂知己登高甲授官随朝喜而成咏·其一
作者：郑真
朝代：明

耿耿奎星粲晓光，科名淮海破天荒。芸编鼓勇三余学，棘院雄夸百战场。内仗唤朝听舜乐，纶音报可拜尧章。少年早际文明运，好把丹心答圣皇。
弋阳主簿林敬伯出示会试录而吾临淮学生桂满预焉谂知己登高甲授官随朝喜而成咏·其二
作者：郑真
朝代：明

折桂还夸姓桂人，天风听履上星辰。凤鸾飞翥金门晓，鹓鹭联翩玉殿春。制草封缄颁巨轴，宫花拂席耀重茵。老来笑忝师传旧，客底多烦送喜频。
往年予客濠梁中都国学助教嘉禾贝公廷臣咏雪五言二十韵先后属和者应奉姑苏金先生德俊前参政天台方文敏词格律调俱称予时为之阁笔后此数年予来广信乡友胡仲厚作雪景见寄佩服雅意装潢成轴追次贝公韵笔诸其上以志不忘时大雨雪万山皓素如在画中洪武二十一年龙集戊辰冬十二月十五日也
作者：郑真
朝代：明

大化归神造，天葩巧更纤。重欺云母石，白胜水晶盐。东郭催归履，西窗唤上帘。地融销玉马，砚冻阁铜蟾。酒熟螺杯泛，炉存兽炭炎。书声轻可喜，米价重仍嫌。富有金貂拥，贫无短褐添。朔天持节重，淮海将兵严。驷驾宁留辙，邮程失报签。瑶台纷共倚，银界耸群瞻。曲坞花成阵，孤峰笋露尖。瀑泉停远涧，冰箸落空檐。猎兽林丛伏，窥鱼沼沚潜。浮游宜访戴，图写欲呼阎。齿噤身犹缩，皮皴手莫拈。宣尼书特笔，太史叶官占。暗听窗虫扑，轻夸席絮沾。松杉擎糁糁，牟麦露蔪蔪。野烧僵眠独，桥行逸兴兼。怀人那得去，千里奈恹恹。
得家书忆儿复升
作者：郑真
朝代：明

小儿遗毒痛难胜，苦道爹爹唤不应。我实怜渠那得去，淮山深夜对孤灯。
忆家中写怀
作者：郑真
朝代：明

野色苍茫日欲晡，海天东望正愁予。谩传杜老怜宗武，敢效韩公训亚符。门掩秋风荒径菊，池深春水近阶芜。江南正儗归来早，醉倒东风碧酒壶。
悼罗舜言
作者：郑真
朝代：明

闻君缧绁不归来，猿鹤声传夜壑哀。自信书生无死罪，谁知狱吏陷多才。弹歌有剑尘藏匣，展卷无灯月上台。谩道府君灵庙在，枉教嗣续罹凶灾。
折桂赠金郡公
作者：郑真
朝代：明

万里西风桂子秋，梯空谁向广寒游。曾将姓字通仙籍，敢望恩荣赐状头。金粟妆成凉月满，麝脐香透晚云浮。一枝折赠蓬莱客，好约嫦娥共劝酬。
挽卢承事
作者：郑真
朝代：明

衣冠乡社集耆英，风月萧然两鬓星。禄养已应酬鼎釜，恩光终复耀泉扃。尘荒夜榻遗编暗，云满春山宰树青。嗣子相逢怜作客，天涯归儗勒新铭。
挽徐方舟先生
作者：郑真
朝代：明

睦州诗派继前修，急雪沧浪一钓舟。剩有才华传锦绣，终无姓字彻珠旒。神鱼入穴江云暮，仙鹤抟空海月秋。百岁风流那复见，薤歌声断不胜愁。
挽故参政彭城郡公二十韵
作者：郑真
朝代：明

气禀天台秀，丰神委羽仙。养颐全静素，止息味重玄。书饱三千牍，身尊九十年。瀛洲夸故老，廊庙数名贤。茅土恩封重，圭璋宠赐专。清时华族望，盛德绍儒先。空阔波澄海，虚明月在天。藜灯分瑞采，鸿宝发真诠。火热烧丹灶，云深种玉田。文声金掷地，诗律锦盈笺。画鹢频飞楫，青骢稳着鞭。衣冠倾洛社，花石胜平泉。初度流光速，长生宝箓延。老莱新舞彩，卫武秩宾筵。杳杳青空舄，飘飘白日旃。委形随去鹤，真骨蜕轻蝉。饰礼崇周翣，归藏卜楚篿。诸公嗟绝笔，太史购遗编。彷佛仪容接，悲凉涕泗湲。大招吾岂敢，行见表双阡。
挽李廷铉
作者：郑真
朝代：明

山人本自号琼台，未到琼台忽讣哀。太白骑鲸终弗返，令威化鹤欲归来。海南莫副群黎望，江左空怜太守才。尚想芦轩行乐地，秋花晚节为谁开。
挽王廷采
作者：郑真
朝代：明

西风槎上儗张骞，留得南行第一编。共叹栖鸾空棘枳，却怜化鹤渺云烟。江湖泪洒丹旌湿，广海魂归画翣悬。慈母九原如不识，遗容须忆画中传。
挽陈惟学
作者：郑真
朝代：明

恋主依依盼玉除，遗编忽复启青乌。伤心过客空临穴，茹素慈亲正倚闾。月透虚囊应有剑，尘荒故榻尚留锄。淮南九日年年到，惆怅黄花酒满壶。少时江海望南游，三十年来过涿州。诸父相逢心独苦，老姑一见涕横流。枌榆日薄林泉暮，松柏风生涧壑秋。千里英魂浑欲返，云霄鹤唳不胜愁。
挽陈惟学·其一
作者：郑真
朝代：明

恋主依依盼玉除，遗编忽复启青乌。伤心过客空临穴，茹素慈亲正倚闾。月透虚囊应有剑，尘荒故榻尚留锄。淮南九日年年到，惆怅黄花酒满壶。
挽陈惟学·其二
作者：郑真
朝代：明

少时江海望南游，三十年来过涿州。诸父相逢心独苦，老姑一见涕横流。枌榆日薄林泉暮，松柏风生涧壑秋。千里英魂浑欲返，云霄鹤唳不胜愁。
挽黄仲埙先生
作者：郑真
朝代：明

三度科名蔼缙绅，老来八十际昌辰。祼将自许从周祀，羽翼终烦列汉臣。淮海传经应有子，云南作志属何人。英魂不返华亭鹤，愁绝天涯泪湿巾。
摇摇花
作者：郑真
朝代：明
体裁：古风

摇摇花，花开向天涯。花摇摇，花如金步娇。忆昔美人年正少，青春共睹花容貌。金钗聘入楚王宫，嫣然一笑胭脂红。独夫叱咤空四海，恩宠惟怜一身在。戏马台前宫阙深，当筵歌舞娱君心。君心渐荒霸气销，淮南却望乌江遥。汉兵十万纷于蚁，帐底美人泪如水。八千军散楚声中，独身请为君王死。阴陵古道行人来，倾城之色真堪哀。金剑霜飞猩晕落，夭魂化作春花开。花开花谢何曾改，春秋浩荡愁如海。愁如海，将奈何，虞姬墓前春草多。花灵寂莫欲归去，杜宇夜啼三月暮。
日食诗
作者：郑真
朝代：明

辛丑四月朔，日有食之既。氛祲烟云相荡摩，天地山川忽蒙翳。省垣大臣威令传，从官车马成纷然。正笏峨冠向玉阙，瓣香百拜哀吁天。啬夫奔驰庶人走，叫啸讴呼亦良久。路途错莫若半夜，仰见明星大于斗。城中编户百万家，喧阗金鼓纷相挝。何物妖虫肆吞啮，奋戈我欲凌云霞。人言七政失躔度，历家推演错昏暮。清台路阻兵革深，万里不闻传救护。须臾争讶红光还，将相公侯开笑颜。羲和重整六龙辔，夕阳倒景明西山。我年三十诚罕见，忧国忧家心恋恋。九重神圣正当阳，天象何为召斯变。举头问天天不言，人事祇今殊可怜。圣笔昭然示训戒，春秋二百四十年。
春山晓思图
作者：郑真
朝代：明

沧海蓬莱万里遥，画栏人立翠岧峣。帘拢影落蛟门岛，枕席声喧蟹浦潮。花吐千岩攒绮彩，鸟鸣双树合箾韶。仙家指点空青外，酒熟须烦折简招。
春草轩长律用黄仲埙先生韵
作者：郑真
朝代：明

芸屋题春笔似椽，翠茵蔼蔼欲霏烟。悬知生物从元化，共说芳心祇旧年。香吐杂花成百和，阴擎低柳候三眠。身前正儗春晖报，梦后多应晚兴绵。上国濠梁随浩浩，故乡蓬岛忆芊芊。自家意思何人识，努力工夫信手编。指佞廷阶嗟已矣，忘忧杖履觉悠然。尽令雨露青青在，宁羡繁华绮采鲜。
晚眺
作者：郑真
朝代：明

海国逍遥俗累抛，夕阳楼上俯南郊。天低平野星辰动，日落深山紫翠交。公子罢筵呼去骑，前军列寨急征铙。一声杜宇归来远，明月光寒屋上茅。
梅花
作者：郑真
朝代：明

调羹商鼎愧非才，孤负百花头上开。夜半西湖空有梦，月明谁见鹤飞来。
次姚宗文贻沈文举
作者：郑真
朝代：明

太守中都爱育才，南风五马散荒埃。香分鱼藻宾筵秩，诗奏菁莪教席开。杜子敢辞安石聘，赵生端为退之来。清秋有约弦歌暇，杖履同登惠子台。华发相将愧不才，客衣时复浣尘埃。久怜夜雨寒灯暗，重喜秋风马帐开。宸阙天高看独步，宫庠地近候频来。星期好迓缑仙驾，一曲鸾笙月满台。
次姚宗文贻沈文举·其一
作者：郑真
朝代：明

太守中都爱育才，南风五马散荒埃。香分鱼藻宾筵秩，诗奏菁莪教席开。杜子敢辞安石聘，赵生端为退之来。清秋有约弦歌暇，杖履同登惠子台。
次姚宗文贻沈文举·其二
作者：郑真
朝代：明

华发相将愧不才，客衣时复浣尘埃。久怜夜雨寒灯暗，重喜秋风马帐开。宸阙天高看独步，宫庠地近候频来。星期好迓缑仙驾，一曲鸾笙月满台。
次韵史宪副行可见寄
作者：郑真
朝代：明

上国归来月满轩，东湖山水万家村。极知杜甫心常恋，须信张仪舌尚存。绣斧从今还使节，鼎台当复大名门。旧时太白楼前路，蝴蝶春风绕故园。往日曾过傍水轩，长桥古木蔼云村。广文尚觉襟期在，丞相多应世泽存。灯火论交重解榻，松萝托好喜登门。老来复作江湖别，花竹何如独乐园。
次韵史宪副行可见寄·其一
作者：郑真
朝代：明

上国归来月满轩，东湖山水万家村。极知杜甫心常恋，须信张仪舌尚存。绣斧从今还使节，鼎台当复大名门。旧时太白楼前路，蝴蝶春风绕故园。
次韵史宪副行可见寄·其二
作者：郑真
朝代：明

往日曾过傍水轩，长桥古木蔼云村。广文尚觉襟期在，丞相多应世泽存。灯火论交重解榻，松萝托好喜登门。老来复作江湖别，花竹何如独乐园。
次韵王文祥见寄
作者：郑真
朝代：明

作客彭城又几春，煌煌庠序正兴文。光躔奎宿空中现，曲奏霓裳月里闻。眢井水枯怜宿草，萧关路杳盼行云。遨游如过欧阳墓，拓得残碑幸见分。
次韵答俞明逸先生
作者：郑真
朝代：明

仙翁家住海瀛边，六十容颜似壮年。夜月梦回苍玉佩，秋风吟拥紫茸毡。牙签插架芸香合，鹤骑当轩树影圆。笑我客居淮水阔，白云千里思凄然。帝里光华日月边，黉宫乐育颂尧年。看花曾买春风骑，剪烛频吟夜雪毡。石韫荆山精璞重，水高淮海孕珠圆。声歌欲奏清平乐，才匪襄阳孟浩然。雁鸿将信到芹边，琴佩飘零又十年。带草荒芜通德里，檐花飞洒广文毡。多惭上客琼琚集，空待家人宝镜圆。何日归来丘壑底，南山有兴赋悠然。中都廷阙五云边，乐只邦家祝万年。彭泽祇应欣有酒，少陵何必叹无毡。篆文已赐铜章重，彩绶宁需玉琲圆。乡社斯文谁砥柱，须看大手勒燕然。东海扶桑旭日边，乡心恋恋已多年。长歌竟老冯驩铗，旧物空存子敬毡。雨暗萤窗秋梦远，天高兔窟夜光圆。独怀孝子罗江畔，松柏泷冈涕泗然。
次韵答俞明逸先生·其一
作者：郑真
朝代：明

仙翁家住海瀛边，六十容颜似壮年。夜月梦回苍玉佩，秋风吟拥紫茸毡。牙签插架芸香合，鹤骑当轩树影圆。笑我客居淮水阔，白云千里思凄然。
次韵答俞明逸先生·其三
作者：郑真
朝代：明

雁鸿将信到芹边，琴佩飘零又十年。带草荒芜通德里，檐花飞洒广文毡。多惭上客琼琚集，空待家人宝镜圆。何日归来丘壑底，南山有兴赋悠然。
次韵答俞明逸先生·其二
作者：郑真
朝代：明

帝里光华日月边，黉宫乐育颂尧年。看花曾买春风骑，剪烛频吟夜雪毡。石韫荆山精璞重，水高淮海孕珠圆。声歌欲奏清平乐，才匪襄阳孟浩然。
次韵答俞明逸先生·其五
作者：郑真
朝代：明

东海扶桑旭日边，乡心恋恋已多年。长歌竟老冯驩铗，旧物空存子敬毡。雨暗萤窗秋梦远，天高兔窟夜光圆。独怀孝子罗江畔，松柏泷冈涕泗然。
次韵答俞明逸先生·其四
作者：郑真
朝代：明

中都廷阙五云边，乐只邦家祝万年。彭泽祇应欣有酒，少陵何必叹无毡。篆文已赐铜章重，彩绶宁需玉琲圆。乡社斯文谁砥柱，须看大手勒燕然。
次韵答冯道常谢毡袜之惠
作者：郑真
朝代：明

书来袜寄紫茸毡，霜雪应怜老服虔。暄暖自须回晚节，冻皴浑不怕残年。感君高义何能报，愧我虚名莫浪传。为觅靴材如近样，着随野鹤破苍烟。
次韵答姚宗文见寄
作者：郑真
朝代：明

浮庵居士号多文，织就天机五色云。谱族远从虞帝出，经传长仰素王尊。图南儗奋孤鹏力，冀北须空万马群。尚想淮山风月底，也因诗派续江村。
次韵许上舍廷慎见贻
作者：郑真
朝代：明

湖海交游遇服虔，中都分得广文毡。孔门冠佩三千士，鲁史春秋二百年。怀庆风流今复睹，瀛洲谱牒古来传。白云试问山中信，祇欲同归贺老船。
次韵许廷慎立春诗
作者：郑真
朝代：明

东风吹散土牛尘，彩胜花重绮席春。羽士书符传遁甲，侯门奏乐宴同寅。天垂广野星杓近，地阔长淮雨泽新。为爱襄陵千里客，菜丝盘玉慰亲情。禁柳迎春舞万条，东风彩燕迓新朝。乾坤坱圠洪钧转，江海升平玉烛调。郊祀献歌传汉武，寅宾分职仰唐尧。凤城预有看花约，须待扬鞭过画桥。
次韵许廷慎立春诗·其一
作者：郑真
朝代：明

东风吹散土牛尘，彩胜花重绮席春。羽士书符传遁甲，侯门奏乐宴同寅。天垂广野星杓近，地阔长淮雨泽新。为爱襄陵千里客，菜丝盘玉慰亲情。
次韵许廷慎立春诗·其二
作者：郑真
朝代：明

禁柳迎春舞万条，东风彩燕迓新朝。乾坤坱圠洪钧转，江海升平玉烛调。郊祀献歌传汉武，寅宾分职仰唐尧。凤城预有看花约，须待扬鞭过画桥。
次黄以斋韵寿吴方斋博士
作者：郑真
朝代：明

日照扶桑海宇开，五云多处望三台。且陪坐席春风乐，相约林泉晚节回。雅调谁歌青玉案，碧香同捧紫霞杯。百年好为斯文寿，祇恐天边使命催。
永嘉孔正夫生时父母年五十及登第则九十余矣正夫养志不仕明年父母皆死追念不忘为作此诗
作者：郑真
朝代：明

朱颜白发寿期颐，喜看贤郎射策归。天上恩除承紫诏，堂前欢笑舞斑衣。椿萱惨惨星霜变，莪蓼哀哀涕泗挥。幸际圣朝新孝理，征书行复下丹扉。
永嘉林以竹四轴求题曰风晴雨嫩云
作者：郑真
朝代：明

浮空飐飐飘苍雪，倚石翩翩舞翠涛。林下唤醒湘水梦，凤凰飞下九天高。晓风浮动隔帘青，旭日晴梳翡翠翎。想见云中仙子降，佩声杂沓散空冥。筼筜谷底记曾游，风雨空山夜半秋。有约佳人终不到，天寒翠袖不胜愁。琅玕百尺舞云幢，风月襟怀共一窗。昨夜春雷初震蛰，龙孙长得玉成双。
永嘉林以竹四轴求题曰风晴雨嫩云·其一
作者：郑真
朝代：明

浮空飐飐飘苍雪，倚石翩翩舞翠涛。林下唤醒湘水梦，凤凰飞下九天高。
永嘉林以竹四轴求题曰风晴雨嫩云·其三
作者：郑真
朝代：明

筼筜谷底记曾游，风雨空山夜半秋。有约佳人终不到，天寒翠袖不胜愁。
永嘉林以竹四轴求题曰风晴雨嫩云·其二
作者：郑真
朝代：明

晓风浮动隔帘青，旭日晴梳翡翠翎。想见云中仙子降，佩声杂沓散空冥。
永嘉林以竹四轴求题曰风晴雨嫩云·其四
作者：郑真
朝代：明

琅玕百尺舞云幢，风月襟怀共一窗。昨夜春雷初震蛰，龙孙长得玉成双。
永思庵
作者：郑真
朝代：明

翚飞华构近青山，沙水重重罨画间。孝感慈乌驯不去，神游化鹤杳难攀。缩茅誓许精诚彻，扳柏那禁涕泗潸。岩谷莺花春似海，莱衣想象舞斑斑。龙穴凭谁阐地灵，音容邈邈嘅泉扃。象形欲刻丁兰木，家教须传长孺经。露洗松楸纷溅泪，星罗俎豆肃惟馨。山川佳气从今始，恩诰疏封仰帝廷。
永思庵·其一
作者：郑真
朝代：明

翚飞华构近青山，沙水重重罨画间。孝感慈乌驯不去，神游化鹤杳难攀。缩茅誓许精诚彻，扳柏那禁涕泗潸。岩谷莺花春似海，莱衣想象舞斑斑。
永思庵·其二
作者：郑真
朝代：明

龙穴凭谁阐地灵，音容邈邈嘅泉扃。象形欲刻丁兰木，家教须传长孺经。露洗松楸纷溅泪，星罗俎豆肃惟馨。山川佳气从今始，恩诰疏封仰帝廷。
洪武十九年夏五月不雨广信郡太守番禺彭公推府灵台李公率所属及父老民人祷于群祠祝词甫毕甘雨随至三日之间四郊沾足赋诗志喜用以见二公精诚所致云
作者：郑真
朝代：明

霖雨苍生素有怀，天心昭格众心谐。虚檐坐使翻银竹，广亩同看长翠荄。云暗蛟龙归远海，水高鱼鳖上长街。朝来送喜千家遍，却道先生语类俳。瑶阙欣闻帝宠嘉，滂沱甘雨遍天涯。溪流渺渺来千里，云气重重冷万家。尽使丰年多黍稌，也从七月咏禾麻。广文喜作襟期在，清夜长吟绛烛花。天泽从今大有年，山花野草亦欣然。馨香始信神灵格，歌咏咸夸郡府贤。谷粟豪家须落价，鱼虾近市不论钱。若将汗简书奇绩，太史文章笔似椽。桑麻精祷思冥冥，一片丹衷彻帝听。岩瀑高悬河汉白，山田深没水云青。芸窗浥润通书帙，燕寝生凉透石屏。瞻仰昊天覃化育，羽人请诵玉皇经。
洪武十九年夏五月不雨广信郡太守番禺彭公推府灵台李公率所属及父老民人祷于群祠祝词甫毕甘雨随至三日之间四郊沾足赋诗志喜用以见二公精诚所致云·其一
作者：郑真
朝代：明

霖雨苍生素有怀，天心昭格众心谐。虚檐坐使翻银竹，广亩同看长翠荄。云暗蛟龙归远海，水高鱼鳖上长街。朝来送喜千家遍，却道先生语类俳。
洪武十九年夏五月不雨广信郡太守番禺彭公推府灵台李公率所属及父老民人祷于群祠祝词甫毕甘雨随至三日之间四郊沾足赋诗志喜用以见二公精诚所致云·其三
作者：郑真
朝代：明

天泽从今大有年，山花野草亦欣然。馨香始信神灵格，歌咏咸夸郡府贤。谷粟豪家须落价，鱼虾近市不论钱。若将汗简书奇绩，太史文章笔似椽。
洪武十九年夏五月不雨广信郡太守番禺彭公推府灵台李公率所属及父老民人祷于群祠祝词甫毕甘雨随至三日之间四郊沾足赋诗志喜用以见二公精诚所致云·其二
作者：郑真
朝代：明

瑶阙欣闻帝宠嘉，滂沱甘雨遍天涯。溪流渺渺来千里，云气重重冷万家。尽使丰年多黍稌，也从七月咏禾麻。广文喜作襟期在，清夜长吟绛烛花。
洪武十九年夏五月不雨广信郡太守番禺彭公推府灵台李公率所属及父老民人祷于群祠祝词甫毕甘雨随至三日之间四郊沾足赋诗志喜用以见二公精诚所致云·其四
作者：郑真
朝代：明

桑麻精祷思冥冥，一片丹衷彻帝听。岩瀑高悬河汉白，山田深没水云青。芸窗浥润通书帙，燕寝生凉透石屏。瞻仰昊天覃化育，羽人请诵玉皇经。
洪武癸亥九月二日与府学赖先生登宋相王钦若墓既归作长短歌一首以示
作者：郑真
朝代：明

峨峨独山南，萧萧白杨树。石灶砑然如水深，云是宋相王公钦若墓。相君逮事真宗朝，千载云龙夸际遇。平生赐百结，胡然饱奸妒。寇公社稷勋，谬指为孤注。西戎南牧正纷争，澶渊雪耻当用兵。逆探上意纵谈说，天书封禅夸太平。大梁都城千骑出，来向西宫祠太乙。肆令玄教逞虚无，栋宇煌煌耀丹碧。吁嗟匡国无良图，九死岂足湔余辜。君恩敕葬纪勋绩，断碑扛去空龟趺。三百年来子孙绝，翁仲无言遭发掘。玉鱼金椀出人间，伤心忍作狐兔穴。石为羊虎卧苍苔，斧凿巉岩留半折。春深谁复酹寒浆，杜宇斜阳恨流血。老翁耕种携锄来，为言过者休悲哀。沧海桑田今几度，金谷铜驼安在哉。君不闻巩洛山陵一抔土，渡江南来荒草莽。攒宫古木常冬青，越客扳号泪如雨。
洪武癸亥九月二日与府学赖先生登宋相王钦若墓既归作长短歌一首以示
作者：郑真
朝代：明
体裁：古风

峨峨独山南，萧萧白杨树。石灶砑然如水深，云是宋相王公钦若墓。相君逮事真宗朝，千载云龙夸际遇。平生赐百结，胡然饱奸妒。寇公社稷勋，谬指为孤注。西戎南牧正纷争，澶渊雪耻当用兵。逆探上意纵谈说，天书封禅夸太平。大梁都城千骑出，来向西宫祠太乙。肆令玄教逞虚无，栋宇煌煌耀丹碧。吁嗟匡国无良图，九死岂足湔余辜。君恩敕葬纪勋绩，断碑扛去空龟趺。三百年来子孙绝，翁仲无言遭发掘。玉鱼金碗出人间，伤心忍作狐兔穴。石为羊虎卧苍苔，斧凿巉岩留半折。春深谁复酹寒浆，杜宇斜阳恨流血。老翁耕种携锄来，为言过者休悲哀。沧海桑田今几度，金谷铜驼安在哉。君不闻巩洛山陵一抔土，渡江南来荒草莽。攒宫古木常冬青，越客扳号泪如雨。
洪贾许索芭蕉作四绝以致意贾府通判尊翁洪府同知尊翁也
作者：郑真
朝代：明

故园曾忆种芭蕉，长日熏风一扇摇。爱向淮南分别种，夜深凉雨听潇潇。江南欲寄一椷书，想象清秋午梦余。千里客乡风雨候，清清还看绮窗虚。天浆滴滴似凝脂，曾看芳葩启瓣时。璇宇星稀天欲曙，一杯儗送玉琳璃。浅浅晴泥手欲栽，悬知生意是生荄。青旗半卷丹心吐，有待山翁跨鹿来。
洪贾许索芭蕉作四绝以致意贾府通判尊翁洪府同知尊翁也·其一
作者：郑真
朝代：明

故园曾忆种芭蕉，长日熏风一扇摇。爱向淮南分别种，夜深凉雨听潇潇。
洪贾许索芭蕉作四绝以致意贾府通判尊翁洪府同知尊翁也·其三
作者：郑真
朝代：明

天浆滴滴似凝脂，曾看芳葩启瓣时。璇宇星稀天欲曙，一杯儗送玉琳璃。
洪贾许索芭蕉作四绝以致意贾府通判尊翁洪府同知尊翁也·其二
作者：郑真
朝代：明

江南欲寄一椷书，想象清秋午梦余。千里客乡风雨候，清清还看绮窗虚。
洪贾许索芭蕉作四绝以致意贾府通判尊翁洪府同知尊翁也·其四
作者：郑真
朝代：明

浅浅晴泥手欲栽，悬知生意是生荄。青旗半卷丹心吐，有待山翁跨鹿来。
清流关
作者：郑真
朝代：明
体裁：古风

峨峨清流关，形胜壮淮甸。南来入江海，北去通颍汴。粤昔五代馀，诸侯日酣战。蟠李有馀枝，遐陬寝席奠。设险禦中州，纷纷甲兵缮。俄传点检来，威声炎火煽。良将致生擒，面缚辕门献。一笑滁州平，凯歌锡芳宴。肆令欧阳公，登高情眷眷。我行入濠梁，居然腰脚倦。前登最上头，目力穷视眄。前修有佳句，凿凿苍石片。风流今百年，有如亲觌面。临流一徘徊，栖栖云物变。仆夫催进程，山风急于箭。
游南岩诗
作者：郑真
朝代：明

深树冥冥不见天，山中我欲谢尘缘。逢僧为问三生石，对客先尝一滴泉。茶灶烧烟冲鹤梦，松溪洗钵觉龙眠。磨崖试读题名记，先哲风流几百年。七级峰高怅莫登，老来祇为力难胜。溪深鹳鹤飞来近，木杪猿猱唤得应。疏凿神功开历劫，流传佛说妙三乘。近来学得长生诀，欲采松花和蜜蒸。树影重重日渐西，春风送我上丹梯。水深农务催黄犊，径曲人声杂画眉。面壁孤僧心似铁，传觞众客醉如泥。簪裾多幸斯文共，石上须将姓字题。
游南岩诗·其一
作者：郑真
朝代：明

深树冥冥不见天，山中我欲谢尘缘。逢僧为问三生石，对客先尝一滴泉。茶灶烧烟冲鹤梦，松溪洗钵觉龙眠。磨崖试读题名记，先哲风流几百年。
游南岩诗·其三
作者：郑真
朝代：明

树影重重日渐西，春风送我上丹梯。水深农务催黄犊，径曲人声杂画眉。面壁孤僧心似铁，传觞众客醉如泥。簪裾多幸斯文共，石上须将姓字题。
游南岩诗·其二
作者：郑真
朝代：明

七级峰高怅莫登，老来祇为力难胜。溪深鹳鹤飞来近，木杪猿猱唤得应。疏凿神功开历劫，流传佛说妙三乘。近来学得长生诀，欲采松花和蜜蒸。
游棋盘石
作者：郑真
朝代：明

逍遥何处觅棋仙，甲子人间不计年。御气夹城通汉阙，河流到海亘淮天。鹤巢琪树秋应到，龙护珠宫夜不眠。宝鼎丹砂成九转，道人应许共谈玄。
潇洒溪居映绛纱夜窗清影落灯花醉听南海秋风鹤梦逐东园夜雨蛙蜜椀凝香凉食蔗冰盘剖玉渴思瓜年来定有天恩召讲罢红帷坐赐茶
作者：郑真
朝代：明
体裁：七言律诗

计偕京阙倦攀跻，敢意先生赐品题。苏子文名烦永叔，董生才行待昌黎。百年泰运开天地，万丈星光耿璧奎。衣钵有传终为我，东城风雨许扶藜。
潞州陈节判叔铭过临淮惠紫团参一本作诗贻吴教授
作者：郑真
朝代：明

上党人参五叶齐，紫团山顶碧云西。来寻金线重楼草，教斸丹厓五色泥。具体宛然分手足，按方时许入刀圭。悬知上药无炮炙，解使仙翁寿域跻。
瀛州夜宴图
作者：郑真
朝代：明

十八学士登瀛仙，衣冠济济开樽筵。银烛高烧照长夜，金炉香爇沈檀烟。社稷元勋属房杜，忠孝百年论肺腑。乾坤醉里暗经纶，盛世风云际真主。玉京天上非人间，瀛洲可望不可攀。河汉秋高月华满，清风杂沓鸣瑶环。龙凤雄姿天日表，策府宏开朝觐早。宴娱不敢负君恩，周诗正儗歌天保。
玉山县学教谕苏如愚先生谦恭乐善待予如师在任四年以母丧去职作诗以赠云
作者：郑真
朝代：明

白发慈亲福寿终，家山有赋托冥鸿。蓬莱影没仙游旆，泮水声残讲席钟。萱草生寒愁满眼，蓼莪哀赋泪填胸。儒官归去征衫旧，须记灯前密密缝。
玉山李道会颜则求着福庆观记以黄谷二十六咏见示用韵以寄
作者：郑真
朝代：明

万山深处锦云堆，版筑新成玉帝台。绛阙诸真同宴喜，霓旌双引凤车来。山势飞来似玉龙，曈昽海日上孤峰。不须万丈云梯接，阊阖天门近九重。路转溪湾山更幽，也知天意恊人谋。仙家剩有沧洲趣，画壁须烦顾虎头。世界流年一掷梭，月凉踏踏听空歌。濠梁往日曾相见，认得篮仙唤采和。玄谷长城别有基，要知清净妙无为。玉房坐守金丹熟，记取人间子午时。宝篆丝丝一炷烟，早朝曾近御床前。凭君试问黄庭诀，愿得长生不记年。夜凉风月爱双清，岩谷虚传玉佩声。上帝尊居深虎豹，青云高拥九重城。洒洒香花供石泉，青藜炊出杖头烟。上坛传令雷司听，星落银河剑倚天。春雨林深笋蕨肥，多情把笔咏芳菲。生来要使三尸伏，老去休论万事非。坐阅文成却老方，石床阴覆紫云凉。仙山甲子须臾事，不管人间白昼长。插汉松杉观鹤巢，琳宫行转碧山坳。寄言万里蓬莱客，关钥双开不用敲。丹雘煌煌殿阁开，画栏高倚碧崔嵬。瑶池阿母蟠桃会，青鸟衔书海上来。江国归来雪满蓑，玉虹桥下水生波。空阶夜半天如洗，听唱阳春第一歌。彪列星光盼斗南，正须问道结云庵。烧符叱咤风霆合，百尺蜿蜒奋碧潭。六合为家乐宴宁，山中猿鹤也忘情。双成吹彻参差玉，沧海东头看月生。面面晴峦锦绣重，太虚元气浥空蒙。高斿下来神鸡吉，锡福从教海宇同。阵阵寒香挂殿秋，散花天女玉搔头。月中欲乞嫦娥药，笑倚西风百尺楼。雪水新烹陆羽茶，还看太岁长黄芽。扶疏两翼能飞去，西海同乘贯月槎。甲煎香残玉宇开，步虚词罢舞三台。山空水静秋如海，报道缑仙跨鹤来。交梨火枣大还丹，白日飞升也不难。紫府真君同接引，罡风浩气莫愁寒。隔断青峦一片云，仙？法鼓半空闻。有时酿得松花酒，瓮里浓香幸见分。清水生肥荐玉池，独将玄液饮玻璃。云炉兰麝香飘转，坐对风帘窣地垂。烟霞锁却洞门深，点过丹砂便是金。解榻倘蒙青眼顾，枕中鸿宝定传心。物外逍遥静处看，扶摇谁似大鹏抟。同盟幸有双鸥鹭，相与忘机耐岁寒。凌空直上翠微颠，巾舄飘飘谢俗缘。想见灵台光一点，皎如明镜在中天。玄门阐教付机缘，况有诗如孟浩然。矫首佺期如不到，祇崇香火祝尧年。
玉山李道会颜则求着福庆观记以黄谷二十六咏见示用韵以寄·其一
作者：郑真
朝代：明

万山深处锦云堆，版筑新成玉帝台。绛阙诸真同宴喜，霓旌双引凤车来。
玉山李道会颜则求着福庆观记以黄谷二十六咏见示用韵以寄·其七
作者：郑真
朝代：明

夜凉风月爱双清，岩谷虚传玉佩声。上帝尊居深虎豹，青云高拥九重城。
玉山李道会颜则求着福庆观记以黄谷二十六咏见示用韵以寄·其三
作者：郑真
朝代：明

路转溪湾山更幽，也知天意恊人谋。仙家剩有沧洲趣，画壁须烦顾虎头。
玉山李道会颜则求着福庆观记以黄谷二十六咏见示用韵以寄·其九
作者：郑真
朝代：明

春雨林深笋蕨肥，多情把笔咏芳菲。生来要使三尸伏，老去休论万事非。
玉山李道会颜则求着福庆观记以黄谷二十六咏见示用韵以寄·其二
作者：郑真
朝代：明

山势飞来似玉龙，曈昽海日上孤峰。不须万丈云梯接，阊阖天门近九重。
玉山李道会颜则求着福庆观记以黄谷二十六咏见示用韵以寄·其二十
作者：郑真
朝代：明

交梨火枣大还丹，白日飞升也不难。紫府真君同接引，罡风浩气莫愁寒。
玉山李道会颜则求着福庆观记以黄谷二十六咏见示用韵以寄·其二十一
作者：郑真
朝代：明

隔断青峦一片云，仙？法鼓半空闻。有时酿得松花酒，瓮里浓香幸见分。
玉山李道会颜则求着福庆观记以黄谷二十六咏见示用韵以寄·其二十一
作者：郑真
朝代：明
体裁：七言绝句

隔断青峦一片云，仙�法鼓半空闻。有时酿得松花酒，瓮里浓香幸见分。
玉山李道会颜则求着福庆观记以黄谷二十六咏见示用韵以寄·其二十三
作者：郑真
朝代：明

烟霞锁却洞门深，点过丹砂便是金。解榻倘蒙青眼顾，枕中鸿宝定传心。
玉山李道会颜则求着福庆观记以黄谷二十六咏见示用韵以寄·其二十二
作者：郑真
朝代：明

清水生肥荐玉池，独将玄液饮玻璃。云炉兰麝香飘转，坐对风帘窣地垂。
玉山李道会颜则求着福庆观记以黄谷二十六咏见示用韵以寄·其二十五
作者：郑真
朝代：明

凌空直上翠微颠，巾舄飘飘谢俗缘。想见灵台光一点，皎如明镜在中天。
玉山李道会颜则求着福庆观记以黄谷二十六咏见示用韵以寄·其二十六
作者：郑真
朝代：明

玄门阐教付机缘，况有诗如孟浩然。矫首佺期如不到，祇崇香火祝尧年。
玉山李道会颜则求着福庆观记以黄谷二十六咏见示用韵以寄·其二十四
作者：郑真
朝代：明

物外逍遥静处看，扶摇谁似大鹏抟。同盟幸有双鸥鹭，相与忘机耐岁寒。
玉山李道会颜则求着福庆观记以黄谷二十六咏见示用韵以寄·其五
作者：郑真
朝代：明

玄谷长城别有基，要知清净妙无为。玉房坐守金丹熟，记取人间子午时。
玉山李道会颜则求着福庆观记以黄谷二十六咏见示用韵以寄·其八
作者：郑真
朝代：明

洒洒香花供石泉，青藜炊出杖头烟。上坛传令雷司听，星落银河剑倚天。
玉山李道会颜则求着福庆观记以黄谷二十六咏见示用韵以寄·其六
作者：郑真
朝代：明

宝篆丝丝一炷烟，早朝曾近御床前。凭君试问黄庭诀，愿得长生不记年。
玉山李道会颜则求着福庆观记以黄谷二十六咏见示用韵以寄·其十
作者：郑真
朝代：明

坐阅文成却老方，石床阴覆紫云凉。仙山甲子须臾事，不管人间白昼长。
玉山李道会颜则求着福庆观记以黄谷二十六咏见示用韵以寄·其十一
作者：郑真
朝代：明

插汉松杉观鹤巢，琳宫行转碧山坳。寄言万里蓬莱客，关钥双开不用敲。
玉山李道会颜则求着福庆观记以黄谷二十六咏见示用韵以寄·其十七
作者：郑真
朝代：明

阵阵寒香挂殿秋，散花天女玉搔头。月中欲乞嫦娥药，笑倚西风百尺楼。
玉山李道会颜则求着福庆观记以黄谷二十六咏见示用韵以寄·其十三
作者：郑真
朝代：明

江国归来雪满蓑，玉虹桥下水生波。空阶夜半天如洗，听唱阳春第一歌。
玉山李道会颜则求着福庆观记以黄谷二十六咏见示用韵以寄·其十九
作者：郑真
朝代：明

甲煎香残玉宇开，步虚词罢舞三台。山空水静秋如海，报道缑仙跨鹤来。
玉山李道会颜则求着福庆观记以黄谷二十六咏见示用韵以寄·其十二
作者：郑真
朝代：明

丹雘煌煌殿阁开，画栏高倚碧崔嵬。瑶池阿母蟠桃会，青鸟衔书海上来。
玉山李道会颜则求着福庆观记以黄谷二十六咏见示用韵以寄·其十五
作者：郑真
朝代：明

六合为家乐宴宁，山中猿鹤也忘情。双成吹彻参差玉，沧海东头看月生。
玉山李道会颜则求着福庆观记以黄谷二十六咏见示用韵以寄·其十八
作者：郑真
朝代：明

雪水新烹陆羽茶，还看太岁长黄芽。扶疏两翼能飞去，西海同乘贯月槎。
玉山李道会颜则求着福庆观记以黄谷二十六咏见示用韵以寄·其十六
作者：郑真
朝代：明

面面晴峦锦绣重，太虚元气浥空蒙。高斿下来神鸡吉，锡福从教海宇同。
玉山李道会颜则求着福庆观记以黄谷二十六咏见示用韵以寄·其十四
作者：郑真
朝代：明

彪列星光盼斗南，正须问道结云庵。烧符叱咤风霆合，百尺蜿蜒奋碧潭。
玉山李道会颜则求着福庆观记以黄谷二十六咏见示用韵以寄·其四
作者：郑真
朝代：明

世界流年一掷梭，月凉踏踏听空歌。濠梁往日曾相见，认得篮仙唤采和。
玉山柳都勒巡检闻有相知之契作律诗以寄
作者：郑真
朝代：明

忆昔同听吏部铨，客乡想象夜灯前。河汾谩说文中子，京洛还夸贾少年。云透溪窗青简帙，月高岩砦宝刀悬。盛时材武需经济，来认秋风博士毡。
王子章以道院迎仙客书堂隐相儒为题以栖字金字为韵
作者：郑真
朝代：明

琳宫瑶宇迓佺期，弱水蓬莱路不迷。宝剑光寒珠斗泾，长裾影动彩云低。池深碧藻春龙蛰，月满苍松夜鹤栖。况有笙箫谐律吕，好将法酒醉玻瓈。投老星星鬓发侵，经纶事业岂无心。半生独对孙康雪，万里终为傅说霖。碧草窗前空日暮，紫薇垣底自春深。夜来有客欣相问，卖得文章几百金。
王子章以道院迎仙客书堂隐相儒为题以栖字金字为韵·其一
作者：郑真
朝代：明

琳宫瑶宇迓佺期，弱水蓬莱路不迷。宝剑光寒珠斗泾，长裾影动彩云低。池深碧藻春龙蛰，月满苍松夜鹤栖。况有笙箫谐律吕，好将法酒醉玻瓈。
王子章以道院迎仙客书堂隐相儒为题以栖字金字为韵·其二
作者：郑真
朝代：明

投老星星鬓发侵，经纶事业岂无心。半生独对孙康雪，万里终为傅说霖。碧草窗前空日暮，紫薇垣底自春深。夜来有客欣相问，卖得文章几百金。
王庄驿
作者：郑真
朝代：明
体裁：七言绝句

日落山西一片霞，愁来有路不容遮。秋风三径陶彭泽，正待南归看菊花。
王汉章以博学授英山知县予以其能绳祖武作诗贺之盖汉章曾伯祖内翰公曾祖常博公兄弟相继登博学宏词科有名咸淳间者也
作者：郑真
朝代：明

咸淳博学有名儒，先泽犹存五世余。晓日枫廷催入觐，春风花县听恩除。山中好着青箱录，淮上谁传玉海书。老我天涯曾作客，欲因相见定何如。
瑞州萧彦良久客宁夏既归省母则其妻已死遂携子以行其妻弟喻孟良求诗以赠
作者：郑真
朝代：明

边庭西望李王朝，万里晴沙雪未消。晓镜孤鸾心悄悄，春晖寸草梦迢迢。穹庐饭早烧黄鼠，古漠衣寒制黑貂。应有外家怜宅相，离情远逐暮云飘。
用万玉麟先生端午韵四首先生临淮知县公父也
作者：郑真
朝代：明

椿庭孝养舞斑衣，玉律蕤宾正及时。毛义已应称孝子，惠连终不似常儿。淮鱼细斫银丝脍，闽果新供锦荔枝。海上仙山如可到，便从王母醉瑶池。兰汤浴罢试罗衣，樽俎风流记一时。青眼每怜题柱客，白头今见起家儿。五声宛转歌桃叶，双袖娉婷舞柘枝。淮海从容京阙近，置身如在凤凰池。上帝恩荣儗赐衣，百年永负太平时。政须宝幛开云母，从使新声教雪儿。竹底行庖烹玉柱，花边聚佩杂琼枝。翰林帖子谁供奉，香染群公洗墨池。山中结绶上王畿，四十年来不遇时。空使庄生迷蝶梦，解令杜老忆熊儿。客窗影透榴千叶，仙窟香余桂一枝。泽畔独醒惭楚屈，朱门何处酒成池。
用万玉麟先生端午韵四首先生临淮知县公父也·其一
作者：郑真
朝代：明

椿庭孝养舞斑衣，玉律蕤宾正及时。毛义已应称孝子，惠连终不似常儿。淮鱼细斫银丝脍，闽果新供锦荔枝。海上仙山如可到，便从王母醉瑶池。
用万玉麟先生端午韵四首先生临淮知县公父也·其三
作者：郑真
朝代：明

上帝恩荣儗赐衣，百年永负太平时。政须宝幛开云母，从使新声教雪儿。竹底行庖烹玉柱，花边聚佩杂琼枝。翰林帖子谁供奉，香染群公洗墨池。
用万玉麟先生端午韵四首先生临淮知县公父也·其二
作者：郑真
朝代：明

兰汤浴罢试罗衣，樽俎风流记一时。青眼每怜题柱客，白头今见起家儿。五声宛转歌桃叶，双袖娉婷舞柘枝。淮海从容京阙近，置身如在凤凰池。
用万玉麟先生端午韵四首先生临淮知县公父也·其四
作者：郑真
朝代：明

山中结绶上王畿，四十年来不遇时。空使庄生迷蝶梦，解令杜老忆熊儿。客窗影透榴千叶，仙窟香余桂一枝。泽畔独醒惭楚屈，朱门何处酒成池。
用五河县孙驿丞行简秋凉感怀诗韵
作者：郑真
朝代：明

远碧亭前翠竹幽，多情谁为数诗筹。云霄指点无多路，淮海从容一半秋。客骑鸣鸾行复止，官船挝鼓去如流。登高好寄孙公赋，消得吾生万斛愁。琪树西风枕簟幽，邮程百里报船筹。声传哀角孤城夜，梦断浮槎瀚海秋。弹铗不禁歌激烈，操觚聊复寄风流。河头见说鱼还贱，好寄樽前洗客愁。汗简孤灯夜榻幽，老来无计借前筹。丹枫影睇龙廷晓，玉桂香探兔窟秋。河汉天高星北拱，瀛洲海阔水东流。客怀浩荡凭谁写，清唱应须唤莫愁。呼酒邻家隔竹幽，杯行到手不论筹。蒹葭水阔汀洲暗，苜蓿凉生苑囿秋。解佩正须归旧隐，濯缨还许向中流。相思坐对濠梁月，千里难禁宋玉愁。芹边自足寄清幽，机巧人间不用筹。蓂荚周回尧甲子，简编笔削鲁春秋。月凉濠水清如靛，雨洗淮山翠欲流。为问五河明博士，病中应恐不胜愁。水郭人家处处幽，太平久已息边筹。箜篌曲奏虹桥月，刁斗声传雉堞秋。展席恍惊珠露滴，据床遥指玉绳流。封书欲寄南飞雁，翠竹窗西人正愁。
用五河县孙驿丞行简秋凉感怀诗韵·其一
作者：郑真
朝代：明

远碧亭前翠竹幽，多情谁为数诗筹。云霄指点无多路，淮海从容一半秋。客骑鸣鸾行复止，官船挝鼓去如流。登高好寄孙公赋，消得吾生万斛愁。
用五河县孙驿丞行简秋凉感怀诗韵·其三
作者：郑真
朝代：明

汗简孤灯夜榻幽，老来无计借前筹。丹枫影睇龙廷晓，玉桂香探兔窟秋。河汉天高星北拱，瀛洲海阔水东流。客怀浩荡凭谁写，清唱应须唤莫愁。
用五河县孙驿丞行简秋凉感怀诗韵·其二
作者：郑真
朝代：明

琪树西风枕簟幽，邮程百里报船筹。声传哀角孤城夜，梦断浮槎瀚海秋。弹铗不禁歌激烈，操觚聊复寄风流。河头见说鱼还贱，好寄樽前洗客愁。
用五河县孙驿丞行简秋凉感怀诗韵·其五
作者：郑真
朝代：明

芹边自足寄清幽，机巧人间不用筹。蓂荚周回尧甲子，简编笔削鲁春秋。月凉濠水清如靛，雨洗淮山翠欲流。为问五河明博士，病中应恐不胜愁。
用五河县孙驿丞行简秋凉感怀诗韵·其六
作者：郑真
朝代：明

水郭人家处处幽，太平久已息边筹。箜篌曲奏虹桥月，刁斗声传雉堞秋。展席恍惊珠露滴，据床遥指玉绳流。封书欲寄南飞雁，翠竹窗西人正愁。
用五河县孙驿丞行简秋凉感怀诗韵·其四
作者：郑真
朝代：明

呼酒邻家隔竹幽，杯行到手不论筹。蒹葭水阔汀洲暗，苜蓿凉生苑囿秋。解佩正须归旧隐，濯缨还许向中流。相思坐对濠梁月，千里难禁宋玉愁。
用前人青山白云韵
作者：郑真
朝代：明

危岑削悬崖，长林隐平陆。萧萧曲径绕龙蛇，千尺飞流深壑谷。太虚元气涵鸿蒙，日光倒射金芙蓉。白衣苍狗时变幻，举头疑与天门通。山中羽人面曾识，枕清流兮漱白石。飞行万里祇须臾，谁道蓬莱沧海隔。手招玄鹤骑白骡，炯炯双瞳秋水波。白日神游呼不醒，洞门锁钥扪烟萝。百岁光阴祇瞬息，历历云山长记忆。画图移来方寸间，试向林泉问遗迹。
用前人韵过鄱阳
作者：郑真
朝代：明

入云渺渺碧山重，流水茫茫万折东。白月倒悬星斗湿，此身如在广寒中。
用前人韵道出鄱阳感兴
作者：郑真
朝代：明

鲛门岛外近仙家，夜月林深唤煮茶。千里宦游江海阔，晚香频忆满篱花。
用前题别赋一首
作者：郑真
朝代：明

骨相虚涵造化机，仙家酒熟许挑携。青云誓与归华表，白月须同泛碧溪。兴托箕山心似石，梦随辽海醉如泥。倾银注玉人堪笑，回首崆峒落日迷。
用向知事韵律诗二首
作者：郑真
朝代：明

床头旧笏积成车，阀阅前朝识故家。翠墨香浓廷疏草，彩毫光动诰绫花。濠梁雁过风生壑，归峡猿啼月印沙。将母不忘千里念，周诗应儗赋皇华。松桂山中夜月凉，碧天西望峡云长。帝乡旅泊春秋老，使幕宾陪旦夕忙。苍镜启奁惊鬓白，朱衣引骑迓腰黄。幸逢四海文明日，霄汉终看彩凤翔。
用向知事韵律诗二首·其一
作者：郑真
朝代：明

床头旧笏积成车，阀阅前朝识故家。翠墨香浓廷疏草，彩毫光动诰绫花。濠梁雁过风生壑，归峡猿啼月印沙。将母不忘千里念，周诗应儗赋皇华。
用向知事韵律诗二首·其二
作者：郑真
朝代：明

松桂山中夜月凉，碧天西望峡云长。帝乡旅泊春秋老，使幕宾陪旦夕忙。苍镜启奁惊鬓白，朱衣引骑迓腰黄。幸逢四海文明日，霄汉终看彩凤翔。
用彭太守喜雨韵
作者：郑真
朝代：明

谁奏封章彻帝穹，蜿蜒沧海奋神龙。阴重兵铁驱云骑，队逐旗旌散雨工。送喜定容蓬岛客，醉歌欲效杜陵翁。文章大手多燕许，相业须传济旱功。商羊缥缈舞层空，涧谷深深起蛰龙。阊阖九重传帝命，云霆千里沛神工。有年喜续麟经笔，乐事欣传鹤发翁。争似盛明贤太守，恩波湛湛不论功。
用彭太守喜雨韵·其一
作者：郑真
朝代：明

谁奏封章彻帝穹，蜿蜒沧海奋神龙。阴重兵铁驱云骑，队逐旗旌散雨工。送喜定容蓬岛客，醉歌欲效杜陵翁。文章大手多燕许，相业须传济旱功。
用彭太守喜雨韵·其二
作者：郑真
朝代：明

商羊缥缈舞层空，涧谷深深起蛰龙。阊阖九重传帝命，云霆千里沛神工。有年喜续麟经笔，乐事欣传鹤发翁。争似盛明贤太守，恩波湛湛不论功。
用彭太守述怀韵
作者：郑真
朝代：明

府库频支月赐钱，青云有路作腰缠。拜恩北阙文奎近，读律西窗绛烛然。自许生来忠贯日，何期身后画凌烟。黄堂昼静清如水，化育咸归刺史天。云锦囊空不问钱，老来宁许百忧缠。广文贫似陈无已，明府才如孟浩然。绿水光寒珠孕月，青山气暖玉生烟。南州千里夸形胜，仰戴皇家日月天。
用彭太守述怀韵·其一
作者：郑真
朝代：明

府库频支月赐钱，青云有路作腰缠。拜恩北阙文奎近，读律西窗绛烛然。自许生来忠贯日，何期身后画凌烟。黄堂昼静清如水，化育咸归刺史天。
用彭太守述怀韵·其二
作者：郑真
朝代：明

云锦囊空不问钱，老来宁许百忧缠。广文贫似陈无已，明府才如孟浩然。绿水光寒珠孕月，青山气暖玉生烟。南州千里夸形胜，仰戴皇家日月天。
用方参政文敏述怀韵五首
作者：郑真
朝代：明

涂山禹会帝城深，翠辇曾纡御步临。玉帛流风传往昔，衣冠盛治睹于今。直言每羡刘蕡策，遣兴多惭杜甫吟。矫首城南天尺五，大明当宁廓群阴。云气蓬莱咫尺间，太平盛观喜开颜。象犀南贡踰银海，骐骥西来度玉关。多士曾承前席问，将军正奏凯歌还。才华独羡瀛洲客，不数淮南大小山。黄道天开曙色浮，瀛仙催觐紫云楼。未容四皓归深隐，宁许三闾赋远游。河汉星辰曕北极，风沙海岛望东州。传家自有康成学，睿览终当彻帝旒。禁城秋水映芙蓉，甲第煌煌绮绣重。麟趾已闻歌圣化，虎头还见儗侯封。周南太史怜司马，洛下耆英忆邵雍。尚有前朝勋伐在，云霄不日庆从龙。淮南草木正高秋，千里长怀宋玉愁。濠水桥梁通广运，滁阳关险接清流。芸编辟蠹香犹润，瑶轴生辉墨尚浮。莫道遗珠沧海阔，老成仍许占鳌头。
用方参政文敏述怀韵五首·其一
作者：郑真
朝代：明

涂山禹会帝城深，翠辇曾纡御步临。玉帛流风传往昔，衣冠盛治睹于今。直言每羡刘蕡策，遣兴多惭杜甫吟。矫首城南天尺五，大明当宁廓群阴。
用方参政文敏述怀韵五首·其三
作者：郑真
朝代：明

黄道天开曙色浮，瀛仙催觐紫云楼。未容四皓归深隐，宁许三闾赋远游。河汉星辰曕北极，风沙海岛望东州。传家自有康成学，睿览终当彻帝旒。
用方参政文敏述怀韵五首·其三
作者：郑真
朝代：明
体裁：七言律诗

黄道天开曙色浮，瀛仙催觐紫云楼。未容四皓归深隐，宁许三闾赋远游。河汉星辰瞻北极，风沙海岛望东州。传家自有康成学，睿览终当彻帝旒。
用方参政文敏述怀韵五首·其二
作者：郑真
朝代：明

云气蓬莱咫尺间，太平盛观喜开颜。象犀南贡踰银海，骐骥西来度玉关。多士曾承前席问，将军正奏凯歌还。才华独羡瀛洲客，不数淮南大小山。
用方参政文敏述怀韵五首·其五
作者：郑真
朝代：明

淮南草木正高秋，千里长怀宋玉愁。濠水桥梁通广运，滁阳关险接清流。芸编辟蠹香犹润，瑶轴生辉墨尚浮。莫道遗珠沧海阔，老成仍许占鳌头。
用方参政文敏述怀韵五首·其四
作者：郑真
朝代：明

禁城秋水映芙蓉，甲第煌煌绮绣重。麟趾已闻歌圣化，虎头还见儗侯封。周南太史怜司马，洛下耆英忆邵雍。尚有前朝勋伐在，云霄不日庆从龙。
用方同知西山幽居韵
作者：郑真
朝代：明

屋下清溪屋上山，碧窗深处玉人闲。岩花掩映春云里，林树参差夕照间。诗律要令如李杜，画图觅得似荆关。平安欲问蓬莱信，夜月天空跨鹤还。地辟严陵山上山，逢时应不许投闲。举头红日层穹上，信步青云咫尺间。果熟山猿来袅袅，花开啼鸟听关关。仙家近傍溪清浅，频许长生炼大还。
用方同知西山幽居韵·其一
作者：郑真
朝代：明

屋下清溪屋上山，碧窗深处玉人闲。岩花掩映春云里，林树参差夕照间。诗律要令如李杜，画图觅得似荆关。平安欲问蓬莱信，夜月天空跨鹤还。
用方同知西山幽居韵·其二
作者：郑真
朝代：明

地辟严陵山上山，逢时应不许投闲。举头红日层穹上，信步青云咫尺间。果熟山猿来袅袅，花开啼鸟听关关。仙家近傍溪清浅，频许长生炼大还。
用方文敏新春试笔韵
作者：郑真
朝代：明

满堂裾翠织如葱，春在淮山锦绣中。河汉天高瞻北斗，瀛洲人远问东风。升平鼓乐千门合，混一车书四海同。见说词林供帖子，上尊琥珀赐醅红。
用李廷琼寓中都口号韵三首
作者：郑真
朝代：明

淮海茫茫春水波，夜凉珠树月明多。讲帷每讶华筵秩，御道曾闻翠辇过。天阔九重开玉殿，星临万户带金河。谪仙自是文章伯，听履须应上谏坡。锦绣河山绕帝京，南来为客最多情。芸编慢忆三千牍，桂籍空惭第一名。燕寝声传城柝近，魫窗凉透水云轻。知君正得青春乐，有约清樽对月倾。淮南草木两逢秋，梦忆蓬莱海上洲。云绕觚棱瞻象魏，天开坛壝识郊丘。儒家冠阀何由报，圣代贤科幸见收。千里正须归去早，野田春水饭耕牛。
用李廷琼寓中都口号韵三首·其一
作者：郑真
朝代：明

淮海茫茫春水波，夜凉珠树月明多。讲帷每讶华筵秩，御道曾闻翠辇过。天阔九重开玉殿，星临万户带金河。谪仙自是文章伯，听履须应上谏坡。
用李廷琼寓中都口号韵三首·其三
作者：郑真
朝代：明

淮南草木两逢秋，梦忆蓬莱海上洲。云绕觚棱瞻象魏，天开坛壝识郊丘。儒家冠阀何由报，圣代贤科幸见收。千里正须归去早，野田春水饭耕牛。
用李廷琼寓中都口号韵三首·其二
作者：郑真
朝代：明

锦绣河山绕帝京，南来为客最多情。芸编慢忆三千牍，桂籍空惭第一名。燕寝声传城柝近，魫窗凉透水云轻。知君正得青春乐，有约清樽对月倾。
用沈茂玄大使录示令亲所寄诗韵就寄
作者：郑真
朝代：明

风流人物奈君何，淮海从容客兴多。夜月光开云母帐，春筵曲唤雪儿歌。日穿林壑啼黄鸟，雨洗庭阶湿翠罗。正欲扣门同一笑，归来星斗看天河。三月春深问若何，看花应怪落红多。骚坛屡扫堂堂阵，仙馆频听踏踏歌。已见良材成杞梓，更闻嘉好叶松萝。天涯谁念瀛洲客，梦逐扁舟过浙河。
用沈茂玄大使录示令亲所寄诗韵就寄·其一
作者：郑真
朝代：明

风流人物奈君何，淮海从容客兴多。夜月光开云母帐，春筵曲唤雪儿歌。日穿林壑啼黄鸟，雨洗庭阶湿翠罗。正欲扣门同一笑，归来星斗看天河。
用沈茂玄大使录示令亲所寄诗韵就寄·其二
作者：郑真
朝代：明

三月春深问若何，看花应怪落红多。骚坛屡扫堂堂阵，仙馆频听踏踏歌。已见良材成杞梓，更闻嘉好叶松萝。天涯谁念瀛洲客，梦逐扁舟过浙河。
用王理问中秋韵
作者：郑真
朝代：明

玉盘捧出冰天暮，霜雪■然江海路。官船面面启篷窗，撑入溪泷最深处。梯空我欲招素娥，广寒孤眠奈愁何。吴刚斫桂颇惊恐，仰天却爱清光多。四海一家异风土，王事不辞行役苦。桁杨谳决镜同明，棨戟森严趋阃府。盛时乐育如成康，仁恩叶律歌清扬。桴鼓不惊刁斗静，燕乐何愁秋夜长。鲛川仙人富词藻，诗酒情娱散襟抱。旧时曾上虎蹲山，笙箫曲奏人间好。月光如昼夜如年，天涯廓落心茫然。愿骑鸾鹤竟归去，罡风浩气天清寒。岂不见蓬莱瀛洲东海堧，琼琚玉佩多飞仙。
用金太守写怀及登天宁寺楼韵
作者：郑真
朝代：明

南屏山色近虚檐，公馆年来乐意添。香爇沈烟春霭霭，醉歌湛露夜厌厌。海棠欲睡红当席，萱草忘忧翠隔帘。彩笔生花成五色，共传清梦似江淹。曾将乐府儗三台，锦绣胸襟绝点埃。帝阙封章须特奏，客厅俎席为谁开。纱窗梦醒床依竹，石径行吟履印苔。驺从平安频得报，东风落日尚迟徊。梵王楼阁似长干，面面溪山作画看。鹤骑影迷千里信，鲸鱼声报五更寒。法师笑指灵峰近，词客休歌蜀道难。长日登高须有赋，分明宝树识琅玕。
用金太守写怀及登天宁寺楼韵·其一
作者：郑真
朝代：明

南屏山色近虚檐，公馆年来乐意添。香爇沈烟春霭霭，醉歌湛露夜厌厌。海棠欲睡红当席，萱草忘忧翠隔帘。彩笔生花成五色，共传清梦似江淹。
用金太守写怀及登天宁寺楼韵·其三
作者：郑真
朝代：明

梵王楼阁似长干，面面溪山作画看。鹤骑影迷千里信，鲸鱼声报五更寒。法师笑指灵峰近，词客休歌蜀道难。长日登高须有赋，分明宝树识琅玕。
用金太守写怀及登天宁寺楼韵·其二
作者：郑真
朝代：明

曾将乐府儗三台，锦绣胸襟绝点埃。帝阙封章须特奏，客厅俎席为谁开。纱窗梦醒床依竹，石径行吟履印苔。驺从平安频得报，东风落日尚迟徊。
用金太守韵兼上同知推府二公
作者：郑真
朝代：明

佩襟济济盼秋波，共迓春风五马过。海㝢车书今日盛，山城弦诵近来多。爱闻召伯棠阴化，骤听渔阳麦秀歌。名教不应无乐地，广文已老奈公何。东风杂沓听鸣珂，倅守朝归喜见过。花压重城春入画，芹香泮沼暖生波。玉函捧表天颜近，彩笔题诗宦况多。却笑马周贫作客，有怀不敢望常何。
用金太守韵兼上同知推府二公·其一
作者：郑真
朝代：明

佩襟济济盼秋波，共迓春风五马过。海㝢车书今日盛，山城弦诵近来多。爱闻召伯棠阴化，骤听渔阳麦秀歌。名教不应无乐地，广文已老奈公何。
用金太守韵兼上同知推府二公·其一
作者：郑真
朝代：明
体裁：七言律诗

佩襟济济盼秋波，共迓春风五马过。海宇车书今日盛，山城弦诵近来多。爱闻召伯棠阴化，骤听渔阳麦秀歌。名教不应无乐地，广文已老奈公何。
用金太守韵兼上同知推府二公·其二
作者：郑真
朝代：明

东风杂沓听鸣珂，倅守朝归喜见过。花压重城春入画，芹香泮沼暖生波。玉函捧表天颜近，彩笔题诗宦况多。却笑马周贫作客，有怀不敢望常何。
用钱同知美推官能弓韵
作者：郑真
朝代：明

马上弯弓气势豪，星流点点破纤毫。雁鸿仰笑当空落，猿狖悲怜抱树号。罗窦功成蛮寇殄，天山凯奏将材高。请看卫武宾筵秩，莫问兵家有六韬。声华不数五陵豪，目极秋空落兔毫。匼匝风生鸣翠驳，仆姑月满控乌号。一言中戟兵应解，百步穿杨艺绝高。要待泽宫观揖让，诸生未儗习龙韬。
用钱同知美推官能弓韵·其一
作者：郑真
朝代：明

马上弯弓气势豪，星流点点破纤毫。雁鸿仰笑当空落，猿狖悲怜抱树号。罗窦功成蛮寇殄，天山凯奏将材高。请看卫武宾筵秩，莫问兵家有六韬。
用钱同知美推官能弓韵·其二
作者：郑真
朝代：明

声华不数五陵豪，目极秋空落兔毫。匼匝风生鸣翠驳，仆姑月满控乌号。一言中戟兵应解，百步穿杨艺绝高。要待泽宫观揖让，诸生未儗习龙韬。
用陈韵就为荣归之赠盖上饶县丞乃父也
作者：郑真
朝代：明

吾家本住海瀛东，千里南来语笑同。闭户不禁孤榻静，隔篱还许一溪通。芹香泮藻簪裾集，花绕庭除杖履从。展席歌残青玉案，烧灯光透绛纱笼。酒樽泛月频倾蚁，剑匣鸣雷欲化龙。水宿恍如明镜里，山游祇在画图中。全身自爱归田乐，教子长怀报国忠。有约重来风雪底，飘飘鹤氅讶王恭。
用韵与袁希曾
作者：郑真
朝代：明

先正诸孙兴未涯，东风曾记理征槎。关河车骑三千里，京阙笙歌百万家。红日当天头上近，黄埃满路望中赊。十年归住沧江水，犹忆金门拥翠华。
用韵乌先生留别二首
作者：郑真
朝代：明

太古遗音识者稀，酒边一曲怅分违。池河共说神鱼蛰，瀛海还看独鹤飞。水阔三江云缥缈，凉生六月雨霏微。客途争似还家好，过眼休嗟旧事非。老来归去世应稀，功业宁怜与世违。淮甸天遥双鬓改，海城家近寸心飞。可应骚客伤迟暮，料得诗人赋式微。乡社斯文如一线，好令后学认公非。
用韵乌先生留别二首·其一
作者：郑真
朝代：明

太古遗音识者稀，酒边一曲怅分违。池河共说神鱼蛰，瀛海还看独鹤飞。水阔三江云缥缈，凉生六月雨霏微。客途争似还家好，过眼休嗟旧事非。
用韵乌先生留别二首·其二
作者：郑真
朝代：明

老来归去世应稀，功业宁怜与世违。淮甸天遥双鬓改，海城家近寸心飞。可应骚客伤迟暮，料得诗人赋式微。乡社斯文如一线，好令后学认公非。
用韵复阎至明
作者：郑真
朝代：明

风外游丝着面轻，困人天气半阴晴。董生早受春秋学，许劭新推月旦评。阊阖日高天宇阔，蓬莱山近水云明。看花看柳青春好，莫负东君万古情。
用韵夏原威述怀七言六首
作者：郑真
朝代：明

雉堞煌煌壮国都，移家住近月明湖。秋风篱落花长好，夜雪庭阶草不枯。烟远山庖供晚爨，云舂野碓急秋租。浮生已付形骸外，何羡商岩隐者徒。山气巃嵷旦夕佳，万年形胜览河淮。云开画幛尊罍列，日近晴窗砚席排。吴郡张翰频发兴，荆州王粲独伤怀。太平久已边声息，笑指台缠近泰阶。霜寒碧落晓鸿鸣，久客何堪梦底听。淮海雪晴拖练白，荆山云暖送螺青。长卿多病愁仍在，阮籍穷途醉不醒。何似隐君松竹里，焚香阅世了残经。滚滚浮尘上客衣，登临祇欲赋将归。黄钟大吕遗音邈，白雪阳春和者稀。山木寒声风满壑，渚苹晚色水浮矶。采芝应念青云客，谈舌纷纭总见几。制草须曾儗玉堂，乐歌亦复用霓裳。马良谩说眉纯白，韩子多怜鬓已苍。霄汉沾濡欣雨露，关河涉历怕风霜。相逢青眼谁知己，欲吐平生锦绣肠。山川远作子长游，风雨难忘宋玉愁。旧日封疆夸芈楚，盛时礼乐睹姬周。晓庖每笑尘生甑，夜榻空怜月满瓯。沧海东头波浪阔，依依清梦绕瀛洲。
用韵夏原威述怀七言六首·其一
作者：郑真
朝代：明

雉堞煌煌壮国都，移家住近月明湖。秋风篱落花长好，夜雪庭阶草不枯。烟远山庖供晚爨，云舂野碓急秋租。浮生已付形骸外，何羡商岩隐者徒。
用韵夏原威述怀七言六首·其三
作者：郑真
朝代：明

霜寒碧落晓鸿鸣，久客何堪梦底听。淮海雪晴拖练白，荆山云暖送螺青。长卿多病愁仍在，阮籍穷途醉不醒。何似隐君松竹里，焚香阅世了残经。
用韵夏原威述怀七言六首·其二
作者：郑真
朝代：明

山气巃嵷旦夕佳，万年形胜览河淮。云开画幛尊罍列，日近晴窗砚席排。吴郡张翰频发兴，荆州王粲独伤怀。太平久已边声息，笑指台缠近泰阶。
用韵夏原威述怀七言六首·其五
作者：郑真
朝代：明

制草须曾儗玉堂，乐歌亦复用霓裳。马良谩说眉纯白，韩子多怜鬓已苍。霄汉沾濡欣雨露，关河涉历怕风霜。相逢青眼谁知己，欲吐平生锦绣肠。
用韵夏原威述怀七言六首·其六
作者：郑真
朝代：明

山川远作子长游，风雨难忘宋玉愁。旧日封疆夸芈楚，盛时礼乐睹姬周。晓庖每笑尘生甑，夜榻空怜月满瓯。沧海东头波浪阔，依依清梦绕瀛洲。
用韵夏原威述怀七言六首·其四
作者：郑真
朝代：明

滚滚浮尘上客衣，登临祇欲赋将归。黄钟大吕遗音邈，白雪阳春和者稀。山木寒声风满壑，渚苹晚色水浮矶。采芝应念青云客，谈舌纷纭总见几。
用韵寄王汉章三首
作者：郑真
朝代：明

山中报政两年余，卓鲁声华总不如。遗迹向来询汉楚，淳风今得问庐舒。据鞍自觉丹心壮，照镜应怜绿鬓疏。楚泽天高鸿雁远，短歌空复赋三闾。花县仙人玉雪清，科名词学早蜚声。共知簪绂家传久，多羡弦歌德化成。千里山川鲸海岛，五云宫阙凤阳城。故人相见多青眼，狂客谁怜贺四明。年过半百未容闲，县宰今跻七品班。陇上恩须金诰赠，堂前笑待锦衣还。蓬莱云近通三岛，阊阖天高睇九关。海宇会同春正月，紫宸行复觐龙颜。
用韵寄王汉章三首·其一
作者：郑真
朝代：明

山中报政两年余，卓鲁声华总不如。遗迹向来询汉楚，淳风今得问庐舒。据鞍自觉丹心壮，照镜应怜绿鬓疏。楚泽天高鸿雁远，短歌空复赋三闾。
用韵寄王汉章三首·其三
作者：郑真
朝代：明

年过半百未容闲，县宰今跻七品班。陇上恩须金诰赠，堂前笑待锦衣还。蓬莱云近通三岛，阊阖天高睇九关。海宇会同春正月，紫宸行复觐龙颜。
用韵寄王汉章三首·其二
作者：郑真
朝代：明

花县仙人玉雪清，科名词学早蜚声。共知簪绂家传久，多羡弦歌德化成。千里山川鲸海岛，五云宫阙凤阳城。故人相见多青眼，狂客谁怜贺四明。
用韵王理问琵琶亭夜宿
作者：郑真
朝代：明

水流呜咽夜传更，梦里如闻弦上声。却笑当年白司马，青衫泪湿也多情。
用韵答史先生
作者：郑真
朝代：明

丞相精忠贯白虹，曾□经日上层空。百年独着山河誓，三□□承社稷功。龙凤宸章华阁表，貂蝉画像彩帷中。余芳□□□□□，制作翩翩锦绣工。太白楼高隔□虹，楼前流水带长空。枕床不作繁华梦，翰墨原归点染功。□□光寒明镜里，江山春暖画图中。悬知蓑笠骑牛处，□意悠悠合化工。
用韵答史先生·其一
作者：郑真
朝代：明

丞相精忠贯白虹，曾□经日上层空。百年独着山河誓，三□□承社稷功。龙凤宸章华阁表，貂蝉画像彩帷中。余芳□□□□□，制作翩翩锦绣工。
用韵答史先生·其二
作者：郑真
朝代：明

太白楼高隔□虹，楼前流水带长空。枕床不作繁华梦，翰墨原归点染功。□□光寒明镜里，江山春暖画图中。悬知蓑笠骑牛处，□意悠悠合化工。
用韵答史济川奏差见贻一首
作者：郑真
朝代：明

风雨黄花一径残，客乡怀抱且须宽。山醅不用玻瓈碗，叶臡谁供玛瑙盘。蠹简未终怜日暮，貂裘已敝怕天寒。帅垣使者归来早，锦绣囊倾得笑看。
用韵答夏威原绝句十首
作者：郑真
朝代：明

九重天子正兴文，多士趋朝日见亲。谩说黄公华胄在，商山重认采芝人。堂前衣舞锦成文，捧檄由来祇为亲。督府斋坛森将钺，幕中掌记数斯人。锦绣曾夸纸上文，西风淮海见情亲。京华咫尺云霄近，矫首金门献赋人。淮山掌教愧斯文，夜榻曾论肺腑亲。湖海不知台阁事，升平草颂岂无人。濠上波生五色文，纷纷鱼鸟独相亲。却怜流俗相嗤黠，空作乡闱第一人。天高河汉烛奎文，灯火山窗夜独亲。谩道翰林华盖逼，手裁春帖是何人。笔端挥洒不成文，谁道诗看子建亲。裘马五陵夸俊少，祇甘空谷老吾人。欲寄多情愧不文，好将忠孝答君亲。锦衣若幸归来早，便作笙歌席上人。百篇写得旧时文，风月何由语笑亲。为道老来长作客，苍颜愁对镜中人。千金骏马五花文，可是南阳帝里亲。圣代恩涵溟海阔，独怜烛武不如人。
用韵答夏威原绝句十首·其一
作者：郑真
朝代：明

九重天子正兴文，多士趋朝日见亲。谩说黄公华胄在，商山重认采芝人。
用韵答夏威原绝句十首·其七
作者：郑真
朝代：明

笔端挥洒不成文，谁道诗看子建亲。裘马五陵夸俊少，祇甘空谷老吾人。
用韵答夏威原绝句十首·其三
作者：郑真
朝代：明

锦绣曾夸纸上文，西风淮海见情亲。京华咫尺云霄近，矫首金门献赋人。
用韵答夏威原绝句十首·其九
作者：郑真
朝代：明

百篇写得旧时文，风月何由语笑亲。为道老来长作客，苍颜愁对镜中人。
用韵答夏威原绝句十首·其二
作者：郑真
朝代：明

堂前衣舞锦成文，捧檄由来祇为亲。督府斋坛森将钺，幕中掌记数斯人。
用韵答夏威原绝句十首·其五
作者：郑真
朝代：明

濠上波生五色文，纷纷鱼鸟独相亲。却怜流俗相嗤黠，空作乡闱第一人。
用韵答夏威原绝句十首·其八
作者：郑真
朝代：明

欲寄多情愧不文，好将忠孝答君亲。锦衣若幸归来早，便作笙歌席上人。
用韵答夏威原绝句十首·其六
作者：郑真
朝代：明

天高河汉烛奎文，灯火山窗夜独亲。谩道翰林华盖逼，手裁春帖是何人。
用韵答夏威原绝句十首·其十
作者：郑真
朝代：明

千金骏马五花文，可是南阳帝里亲。圣代恩涵溟海阔，独怜烛武不如人。
用韵答夏威原绝句十首·其四
作者：郑真
朝代：明

淮山掌教愧斯文，夜榻曾论肺腑亲。湖海不知台阁事，升平草颂岂无人。
用韵答宋推官廷臣见寄
作者：郑真
朝代：明

淮南为客已多年，长忆山中孟浩然。雁信远随千里月，鸾章忽报九重天。论文愿借清风榻，载酒须同碧水船。莫道老虔官独冷，吹嘘正待向云边。
用韵答彦彬
作者：郑真
朝代：明

烽火春城正荷戈，□□清隐奈君何。山深兴逐云霞远，天涧恩承雨露多。尚使斯民跻泰域，未应吾道变颓波。百年且向东风里，酾酒当筵舞太阿。东风日日候鸣珂，为问山中近若何。坐对一庭桑梓合，笑看三径菊松多。前林日暖莺迁木，隔岸云深豕涉波。尚想华堂春昼永，管弦杂沓间阳阿。
用韵答彦彬·其一
作者：郑真
朝代：明

烽火春城正荷戈，□□清隐奈君何。山深兴逐云霞远，天涧恩承雨露多。尚使斯民跻泰域，未应吾道变颓波。百年且向东风里，酾酒当筵舞太阿。
用韵答彦彬·其二
作者：郑真
朝代：明

东风日日候鸣珂，为问山中近若何。坐对一庭桑梓合，笑看三径菊松多。前林日暖莺迁木，隔岸云深豕涉波。尚想华堂春昼永，管弦杂沓间阳阿。
用韵答樊孟学
作者：郑真
朝代：明

天开泰运廓人文，江海风流喜识君。千里玄鸿翔碧汉，三山彩凤驾红云。菊松晚色吟坛共，芹藻晴香讲席分。百岁襟期承许与，前修何必慕崔群。金汤形胜睹中京，宫阙煌煌万雉城。司马自为题柱客，终军本是弃繻生。久闻鸡黍原同约，须信盐梅可作羹。矫首奕坛仙迹近，月明来听步虚声。
用韵答樊孟学·其一
作者：郑真
朝代：明

天开泰运廓人文，江海风流喜识君。千里玄鸿翔碧汉，三山彩凤驾红云。菊松晚色吟坛共，芹藻晴香讲席分。百岁襟期承许与，前修何必慕崔群。
用韵答樊孟学·其二
作者：郑真
朝代：明

金汤形胜睹中京，宫阙煌煌万雉城。司马自为题柱客，终军本是弃繻生。久闻鸡黍原同约，须信盐梅可作羹。矫首奕坛仙迹近，月明来听步虚声。
用韵答王以文见寄
作者：郑真
朝代：明

廿里松声宝地凉，天仙时与共彷徉。秋闱儗上登科记，春殿谁传入奏章。太白山头开日观，朝元阁上逼奎光。翩翩欲遂登临兴，何日天风送佩璜。自笑吾生似服虔，西窗风雪半床毡。清班未得临丹阙，禁炬空怀锡绛莲。兵甲年深愁老去，文章官样许谁传。相知最有王征士，胡不归来夜月船。
用韵答王以文见寄·其一
作者：郑真
朝代：明

廿里松声宝地凉，天仙时与共彷徉。秋闱儗上登科记，春殿谁传入奏章。太白山头开日观，朝元阁上逼奎光。翩翩欲遂登临兴，何日天风送佩璜。
用韵答王以文见寄·其二
作者：郑真
朝代：明

自笑吾生似服虔，西窗风雪半床毡。清班未得临丹阙，禁炬空怀锡绛莲。兵甲年深愁老去，文章官样许谁传。相知最有王征士，胡不归来夜月船。
白石樵隐
作者：郑真
朝代：明

岩壑重重蔼翠萝，山人独赋考盘阿。斧柯生计宁为拙，轩冕浮荣未足多。夜月每从樽榼醉，春风时听扊扅歌。奕棋仙子欢相遇，回首尘寰奈我何。
祷雨
作者：郑真
朝代：明

碧山深处祷灵渊，漠漠精诚上格天。不问人间呼蜥蜴，却看云表起蜿蜒。沙田万亩禾成囷，井汲千家灶有烟。海角未能忘德泽，周诗还许咏丰年。
秋丁美宋尹分韵得南字
作者：郑真
朝代：明

宫墙崇苑集朋簪，河汉秋高曙色涵。衮座煌煌瞻粉藻，班行济济服朱蓝。笙箫合乐群鸾舞，酒醴浮樽万蚁酣。已见仁侯昭格享，咏歌谁得似周南。
秋兴用宋推府韵
作者：郑真
朝代：明

日月光开万岁山，蓬莱云气渺茫间。封疆自古夸幽俗，玉帛从今入汉关。驯象驾车踰海徼，真龙立仗育天闲。帝乡万代称汤沐，共喜恩波浃宇寰。风生濠上碧流湍，日照金鸡五色翰。枫岸晴看霜锦烂，菊篱香挹露珠寒。附书每欲随玄雁，绾诰何因识紫鸾。沧海东归怜骥子，吴江应已过淮安。玉宇天高对广寒，清辉照见酒肠宽。神踪要觅三生石，仙药须凭九转丹。宋璟多应趋宰辅，郑虔祇合老儒官。山川万里秋空阔，好趁西风挟羽翰。锦鞯花马抹青刍，天上承恩喜赐租。出塞将军闻奏凯，还朝使者迓先驱。露凉松径悲玄鹤，水阔莲塘浴锦凫。犴户秋清公牍少，远游作赋托三闾。同乡旧日访山居，插架纵横万卷书。郡府贤良催剡荐，皇家爵禄庆宣除。斯文每逐仪容接，公道何嫌职守拘。樗散由来天所放，厅阶日觉往来疏。此身甘似鲁诸生，汗简悠悠万古情。试艺声传秋院锁，论文光动夜窗檠。春秋圣笔终麟获，雅颂工歌宴鹿鸣。先泽有传当不愧，朝恩何敢望盘缨。客里黄花九日杯，凭谁织得锦文回。非关使者征求急，可是诸生劝得来。老觉丹心终不改，愁怜白发苦相催。夜深却作还家梦，城郭秋声画角哀。望乡远在海瀛边，茅屋苍苔问石田。夜月上时探兔窟，寒潮落处抖鱼筌。踏歌遥听青云外，射策长怀玉殿前。千里祇今怜作客，焚香再拜祝尧天。
秋兴用宋推府韵·其一
作者：郑真
朝代：明

日月光开万岁山，蓬莱云气渺茫间。封疆自古夸幽俗，玉帛从今入汉关。驯象驾车踰海徼，真龙立仗育天闲。帝乡万代称汤沐，共喜恩波浃宇寰。
秋兴用宋推府韵·其七
作者：郑真
朝代：明

客里黄花九日杯，凭谁织得锦文回。非关使者征求急，可是诸生劝得来。老觉丹心终不改，愁怜白发苦相催。夜深却作还家梦，城郭秋声画角哀。
秋兴用宋推府韵·其三
作者：郑真
朝代：明

玉宇天高对广寒，清辉照见酒肠宽。神踪要觅三生石，仙药须凭九转丹。宋璟多应趋宰辅，郑虔祇合老儒官。山川万里秋空阔，好趁西风挟羽翰。
秋兴用宋推府韵·其二
作者：郑真
朝代：明

风生濠上碧流湍，日照金鸡五色翰。枫岸晴看霜锦烂，菊篱香挹露珠寒。附书每欲随玄雁，绾诰何因识紫鸾。沧海东归怜骥子，吴江应已过淮安。
秋兴用宋推府韵·其五
作者：郑真
朝代：明

同乡旧日访山居，插架纵横万卷书。郡府贤良催剡荐，皇家爵禄庆宣除。斯文每逐仪容接，公道何嫌职守拘。樗散由来天所放，厅阶日觉往来疏。
秋兴用宋推府韵·其八
作者：郑真
朝代：明

望乡远在海瀛边，茅屋苍苔问石田。夜月上时探兔窟，寒潮落处抖鱼筌。踏歌遥听青云外，射策长怀玉殿前。千里祇今怜作客，焚香再拜祝尧天。
秋兴用宋推府韵·其六
作者：郑真
朝代：明

此身甘似鲁诸生，汗简悠悠万古情。试艺声传秋院锁，论文光动夜窗檠。春秋圣笔终麟获，雅颂工歌宴鹿鸣。先泽有传当不愧，朝恩何敢望盘缨。
秋兴用宋推府韵·其四
作者：郑真
朝代：明

锦鞯花马抹青刍，天上承恩喜赐租。出塞将军闻奏凯，还朝使者迓先驱。露凉松径悲玄鹤，水阔莲塘浴锦凫。犴户秋清公牍少，远游作赋托三闾。
秋江独钓图
作者：郑真
朝代：明

轻舟摇漾钓丝风，野水如天一镜空。盛世明廷正招隐，渭川当复梦非熊。桐江东望水滔滔，千古风流梦寐劳。汉室中兴功莫比，云台未似钓台高。白月黄昏听唱歌，沙头人问得鱼多。纷纷世事尘迷眼，烟水生涯可奈何。家近瀛洲海上滩，渔灯共语夜阑珊。三年远作淮山客，秖欲归来把钓竿。
秋江独钓图·其一
作者：郑真
朝代：明

轻舟摇漾钓丝风，野水如天一镜空。盛世明廷正招隐，渭川当复梦非熊。
秋江独钓图·其三
作者：郑真
朝代：明

白月黄昏听唱歌，沙头人问得鱼多。纷纷世事尘迷眼，烟水生涯可奈何。
秋江独钓图·其二
作者：郑真
朝代：明

桐江东望水滔滔，千古风流梦寐劳。汉室中兴功莫比，云台未似钓台高。
秋江独钓图·其四
作者：郑真
朝代：明

家近瀛洲海上滩，渔灯共语夜阑珊。三年远作淮山客，秖欲归来把钓竿。
竹图二轴 其一 彭城一派
作者：郑真
朝代：明

老可筼筜谷里游，大苏清梦绕黄楼。传神今有真仙笔，分得彭城一半秋。
竹图二轴 其二 横窗
作者：郑真
朝代：明

重重晴影覆窗纱，彷佛潇湘水上家。帝子不来秋已暮，飘摇鸣佩渺天涯。
竹图二轴·彭城一派
作者：郑真
朝代：明

老可筼筜谷里游，大苏清梦绕黄楼。传神今有真仙笔，分得彭城一半秋。重重晴影覆窗纱，彷佛潇湘水上家。帝子不来秋已暮，飘摇鸣佩渺天涯。
竹村
作者：郑真
朝代：明

竹村深处问仙家，石洞琅玕长碧芽。鸾鹤秋高横铁笛，鸡豚社近漉乌纱。山阴越上人相讶，渭水淇园客漫夸。唤取陵州文太守，筼筜谷底问年华。
答任彦舜送香橙
作者：郑真
朝代：明

皇都传说上元春，罗帕包封赐近臣。海角未沾天宠洽，却怜霜颗特分珍。红盘擎到碧窗纱，三寸黄柑擘永嘉。亲老正思甜舌本，蜡封谁为寄吾家。
答任彦舜送香橙·其一
作者：郑真
朝代：明

皇都传说上元春，罗帕包封赐近臣。海角未沾天宠洽，却怜霜颗特分珍。
答任彦舜送香橙·其二
作者：郑真
朝代：明

红盘擎到碧窗纱，三寸黄柑擘永嘉。亲老正思甜舌本，蜡封谁为寄吾家。
答姚宗文律诗四首
作者：郑真
朝代：明

门掩西风一径苔，悬知勿药好怀开。不辞上客停云骑，何羡佳人当肉台。苍鬓不应甘老去，青衫只儗早归来。向时已悟杯中影，莫为多情赋七哀。淮天空阔彩云收，坐对青山最上头。幽梦祇应随化蝶，闲心尽可狎来鸥。胸中绣锦休停织，袖里骊珠莫暗投。篱落菊花秋已近，浮庵还许唤同游。一曲清歌听采莲，夕阳高树正鸣蝉。山川风气千余里，诗酒襟怀四十年。妙药人间夸不死，灵符海上诧逢仙。几回笑指扬雄宅，问字终当造席前。高节多君慕子陵，怜予祇似出家僧。床头相问频能去，灯下长怀可自胜。嗜酒谁云赊即得，卖文独怪价难增。客乡愿得身强健，要觅山中术与芩。
答姚宗文律诗四首·其一
作者：郑真
朝代：明

门掩西风一径苔，悬知勿药好怀开。不辞上客停云骑，何羡佳人当肉台。苍鬓不应甘老去，青衫只儗早归来。向时已悟杯中影，莫为多情赋七哀。
答姚宗文律诗四首·其三
作者：郑真
朝代：明

一曲清歌听采莲，夕阳高树正鸣蝉。山川风气千余里，诗酒襟怀四十年。妙药人间夸不死，灵符海上诧逢仙。几回笑指扬雄宅，问字终当造席前。
答姚宗文律诗四首·其二
作者：郑真
朝代：明

淮天空阔彩云收，坐对青山最上头。幽梦祇应随化蝶，闲心尽可狎来鸥。胸中绣锦休停织，袖里骊珠莫暗投。篱落菊花秋已近，浮庵还许唤同游。
答姚宗文律诗四首·其四
作者：郑真
朝代：明

高节多君慕子陵，怜予祇似出家僧。床头相问频能去，灯下长怀可自胜。嗜酒谁云赊即得，卖文独怪价难增。客乡愿得身强健，要觅山中术与芩。
答颍上朱训导明仲先生
作者：郑真
朝代：明

考亭风月仰英贤，阙里松楸百载传。赠典每承丝诰下，遗容时向画图看。烟深土锉朝炊熟，雪拥茅斋夜榻悬。相望天涯同是客，欲将往事话寒毡。芹沼波深采碧馨，横经席上照人清。愿同后学瞻仪范，敢望先茔托姓名。冰雪寒侵衣絮薄，星蟾影共烛花明。客边谩说还家乐，何日参陪杖履行。
答颍上朱训导明仲先生·其一
作者：郑真
朝代：明

考亭风月仰英贤，阙里松楸百载传。赠典每承丝诰下，遗容时向画图看。烟深土锉朝炊熟，雪拥茅斋夜榻悬。相望天涯同是客，欲将往事话寒毡。
答颍上朱训导明仲先生·其二
作者：郑真
朝代：明

芹沼波深采碧馨，横经席上照人清。愿同后学瞻仪范，敢望先茔托姓名。冰雪寒侵衣絮薄，星蟾影共烛花明。客边谩说还家乐，何日参陪杖履行。
答颍上训导朱明仲先生
作者：郑真
朝代：明

萧然风月紫云旁，万选曾夸翰墨场。鹿洞师资金就冶，考亭先集锦成章。衣冠在昔承荣耀，人物于今赖激扬。淮水相望天咫尺，老生愿得近辉光。人间甲子已成编，风雨淮山旧谪仙。见说大贤传四世，从知在野尚多贤。谢安自有登山屐，季子宁须负郭田。莫待老来长作客，故乡祇在海云边。
答颍上训导朱明仲先生·其一
作者：郑真
朝代：明

萧然风月紫云旁，万选曾夸翰墨场。鹿洞师资金就冶，考亭先集锦成章。衣冠在昔承荣耀，人物于今赖激扬。淮水相望天咫尺，老生愿得近辉光。
答颍上训导朱明仲先生·其二
作者：郑真
朝代：明

人间甲子已成编，风雨淮山旧谪仙。见说大贤传四世，从知在野尚多贤。谢安自有登山屐，季子宁须负郭田。莫待老来长作客，故乡祇在海云边。
答黄仲埙检阅见寄兼简吴伯宗内翰
作者：郑真
朝代：明

煌煌华盖近奎文，玉宇天高睹庆云。秋露每怜三径菊，春风犹忆泮池芹。王言润色毋多让，尚食传餐莫浪分。簪绂老逢台阁选，好将忠赤报明君。铃索无声玉漏残，文渊阁上逼高寒。恩光频对双莲炬，寿考何须九转丹。兰殿早朝随唤仗，花砖晚步候鸣鸾。斯文说有吴夫子，淮海相望欲见难。
答黄仲埙检阅见寄兼简吴伯宗内翰·其一
作者：郑真
朝代：明

煌煌华盖近奎文，玉宇天高睹庆云。秋露每怜三径菊，春风犹忆泮池芹。王言润色毋多让，尚食传餐莫浪分。簪绂老逢台阁选，好将忠赤报明君。
答黄仲埙检阅见寄兼简吴伯宗内翰·其二
作者：郑真
朝代：明

铃索无声玉漏残，文渊阁上逼高寒。恩光频对双莲炬，寿考何须九转丹。兰殿早朝随唤仗，花砖晚步候鸣鸾。斯文说有吴夫子，淮海相望欲见难。
答黄仲贞老先生见寄
作者：郑真
朝代：明

老来未肯负春心，风致还如李翰林。遣兴每余樽内酒，卖文时得案头金。杏花坛近红先透，杨柳桥低绿未深。有约东园须一到，不烦折柬特相寻。淮天久客思漫漫，风雪那禁二月寒。江海愁吟怜杜老，林山僵卧隐袁安。故园风物烦相问，上国光华许共看。桃李已传春蓓蕾，多情休惜蚁樽干。
答黄仲贞老先生见寄·其一
作者：郑真
朝代：明

老来未肯负春心，风致还如李翰林。遣兴每余樽内酒，卖文时得案头金。杏花坛近红先透，杨柳桥低绿未深。有约东园须一到，不烦折柬特相寻。
答黄仲贞老先生见寄·其二
作者：郑真
朝代：明

淮天久客思漫漫，风雪那禁二月寒。江海愁吟怜杜老，林山僵卧隐袁安。故园风物烦相问，上国光华许共看。桃李已传春蓓蕾，多情休惜蚁樽干。
纪梦
作者：郑真
朝代：明

帛璧求贤涧壑空，萧萧猿鹤恨西风。多君诵得春秋学，生死论交一梦中。老来应不耐尊拳，夜壑悠悠不记年。人事祇今如梦寐，忆君空有泪如泉。
纪梦·其一
作者：郑真
朝代：明

帛璧求贤涧壑空，萧萧猿鹤恨西风。多君诵得春秋学，生死论交一梦中。
纪梦·其二
作者：郑真
朝代：明

老来应不耐尊拳，夜壑悠悠不记年。人事祇今如梦寐，忆君空有泪如泉。
罗信言十二月廿三立春后一日进见奉天殿下得除备用库大使有诗寄其家用韵
作者：郑真
朝代：明

六管灰飞万象春，故人百拜觐枫宸。瑶阶日近恩光接，黼座云开喜色新。绮采朝衫分筴笥，绫花官诰出丝纶。书生正在艰难际，莫道茅斋尚隐沦。
美董县丞孝行
作者：郑真
朝代：明

此心纯孝古来同，禄养其如拱木风。哭笋簇寒惊土迸，求鱼衣解讶冰融。羹墙恍若神灵见，泉隧多应祀享通。老我儒林当作传，史才愧不似诸公。
老柏图
作者：郑真
朝代：明

山中冰雪惯曾经，百岁长存铁石心。江海萧萧风雨夜，倚窗祇听老龙吟。
胡仲厚先生画林塘读书图并序
作者：郑真
朝代：明

我家住近荆公台，天光一鉴林塘开。面面青山如图画，烟云卷尽空翠来。岸头种花还种竹，风日芳菲艳红绿。珠帘卷起倚危栏，生意欣欣快心目。锦鱼群跃双鸥飞，俯仰上下皆天机。世外游尘飞不到，石床但听声唔咿。客来试问荥阳派，通德门前长书带。青春满架邺侯书，觚椟云飞蚕与虿。衣冠想象南渡时，琼枝玉树相光辉。百年祖考见余庆，佩衿济济越庭帏。笑我平生探简牍，伯仲翩翩期嗣续。寒波青影落孤灯，风雨潇潇夜深读。科名作教淮海堧，升除又上江西船。玉溪冰雪大于斗，广文座冷怜无毡。脊令原头声更苦，手足摧残愁肺腑。不才幸有两男儿，玉臂云鬟吟杜甫。熊儿欲遣寻归途，骥子不来将奚如。吁嗟文献犹一线，莫令先泽俱荒芜。田园欲归看图画，胡公胡公神变化。何时共坐秋水深，诗酒襟怀悦情话。
腊月夜读袁文清公集口占二绝
作者：郑真
朝代：明

万年倾泻似悬河，传出人间不厌多。奎阁春明天语笑，词臣喜得似东坡。夜月分明在树杪，西川故老许神交。文章可是传衣钵，风雪寒窗记手抄。
腊月夜读袁文清公集口占二绝·其一
作者：郑真
朝代：明

万年倾泻似悬河，传出人间不厌多。奎阁春明天语笑，词臣喜得似东坡。
腊月夜读袁文清公集口占二绝·其二
作者：郑真
朝代：明

夜月分明在树杪，西川故老许神交。文章可是传衣钵，风雪寒窗记手抄。
节妇诗
作者：郑真
朝代：明

沧海无情波浪急，万里胡为远行役。北风高高望不归，鸳凤惟深泪双滴。百年甘作未亡人，花香草色空复春。容颜惨淡废膏沐，妆台明镜荒浮尘。孤灯夜长耿不寐，皓月当空霜满地。矫首沧溟愁奈何，化身安得如精卫。
落第举人南昌张某特恩授温州永嘉县学教谕兼简刘贡禹学正
作者：郑真
朝代：明

丹符躬拜御前除，试稿犹存棘栫余。宣圣殿高瞻衮黼，诸生班整肃襟裾。华堂击鼓公厨熟，彩鹢垂帘海味腴。为语睢州刘博士，老年易学定何如。
蕃邦进象二首
作者：郑真
朝代：明

名应周诗五辂，耳闻舜韶八音。共向瑶阶率舞，九重喜动天心。广鼻深通两窍，长牙白耸双尖。沐浴天家雨露，贡来南海蕃暹。
蕃邦进象二首·其一
作者：郑真
朝代：明

名应周诗五辂，耳闻舜韶八音。共向瑶阶率舞，九重喜动天心。
蕃邦进象二首·其二
作者：郑真
朝代：明

广鼻深通两窍，长牙白耸双尖。沐浴天家雨露，贡来南海蕃暹。
见山草堂
作者：郑真
朝代：明

满径霜花锦绮斑，开门忽复见青山。宁知淮海沧茫外，如在柴桑远近间。白鹤孤飞云出洞，苍鸥相逐水流湾。客来欲问悠然趣，缥缈天风飒佩环。
觅竹栽芭蕉简祥符古芳禅师
作者：郑真
朝代：明

石上来参玉版师，殷勤觅得凤凰枝。分明认得如来意，坐到林扃月上时。越客南来梦转添，移床听雨近虚檐。绿蕉分得祇园树，晓露承来似蜜甜。
觅竹栽芭蕉简祥符古芳禅师·其一
作者：郑真
朝代：明

石上来参玉版师，殷勤觅得凤凰枝。分明认得如来意，坐到林扃月上时。
觅竹栽芭蕉简祥符古芳禅师·其二
作者：郑真
朝代：明

越客南来梦转添，移床听雨近虚檐。绿蕉分得祇园树，晓露承来似蜜甜。
读东方翔传
作者：郑真
朝代：明

幸应待诏上金门，宠赐煌煌奉至尊。谐谑随时成讽谏，不知曲学有公孙。射覆悬知与易通，可应神妙在蓍筒。天家亦有防闲术，不认龙蛇认守宫。窭数分明是寄生，狋吽空复口相争。奇言怪语何须数，千户犹能诧俗盲。主家谁敢侍私娱，董偃区区一贱夫。有罪已闻三可斩，霸陵会葬复何如。不儒不老杂逢迎，殿上时时被宠荣。可是茂陵新好尚，燕齐怪诞尽公卿。
读东方翔传·其一
作者：郑真
朝代：明

幸应待诏上金门，宠赐煌煌奉至尊。谐谑随时成讽谏，不知曲学有公孙。
读东方翔传·其三
作者：郑真
朝代：明

窭数分明是寄生，狋吽空复口相争。奇言怪语何须数，千户犹能诧俗盲。
读东方翔传·其二
作者：郑真
朝代：明

射覆悬知与易通，可应神妙在蓍筒。天家亦有防闲术，不认龙蛇认守宫。
读东方翔传·其五
作者：郑真
朝代：明

不儒不老杂逢迎，殿上时时被宠荣。可是茂陵新好尚，燕齐怪诞尽公卿。
读东方翔传·其四
作者：郑真
朝代：明

主家谁敢侍私娱，董偃区区一贱夫。有罪已闻三可斩，霸陵会葬复何如。
谢丁相公惠牡丹
作者：郑真
朝代：明

青春正绽洛阳花，千里东风一梦赊。多谢公侯珍重意，甔瓶分到碧窗纱。几年作客向蓬莱，一捻胭脂笑口开。想见故园春满眼，淡妆浓抹待归来。
谢丁相公惠牡丹·其一
作者：郑真
朝代：明

青春正绽洛阳花，千里东风一梦赊。多谢公侯珍重意，甔瓶分到碧窗纱。
谢丁相公惠牡丹·其二
作者：郑真
朝代：明

几年作客向蓬莱，一捻胭脂笑口开。想见故园春满眼，淡妆浓抹待归来。
谢五河孙驿丞鱼酒之惠
作者：郑真
朝代：明

买得河鱼不论钱，寄来羊续底须悬。烹鲜自可供朝饭，斫脍须当献午筵。家酝生香传宝瓮，声诗托兴写金笺。感君厚赐何能报，问讯云鸿若个边。
贫乐轩
作者：郑真
朝代：明

繁华过眼尽堪怜，古木青山自屋椽。三韭香沾原上雨，一瓢冷泛雪中泉。卖文敢儗金成匮，问字何容酒满船。风月襟怀天万里，青春座暖味重玄。
贺苏如初下第复职
作者：郑真
朝代：明

先生试罢早归来，春满黉宫讲席开。谩道刘蕡犹不第，谁知贾谊本多才。鲲鹏海上终高奋，鸥鹭沙头莫浪猜。过眼可应迷五色，且须谈笑付樽罍。
贻史文可
作者：郑真
朝代：明

文采翩翩锦绣胸，百年遗事笑谈中。王侯欲纪旗常烈，嗣续多传谱牒功。碧沚烟波空夜月，沧洲花鸟自春风。诰绫尚玉琼瑶轴，却爱词臣制作工。
贻弋阳主簿林敬伯
作者：郑真
朝代：明

学省中都接帝庭，襟期多幸共谈经。可应绝笔伤麟获，自许闻韶叶凤鸣。绮席笑倾春酒碧，云床忆对夜灯青。老来撰述成何用，耒德堂深问勒铭。
贻李经历诞弥之庆
作者：郑真
朝代：明

仙真授得金桥箓，家庆荣夸绿树枝。汤饼尽多珠履客，诞弥重见续周诗。
贻沈茂玄大使索登州砚
作者：郑真
朝代：明

登州异产胜端溪，即墨封侯品秩跻。要使九重分雨露，便须五色吐虹霓。御前漫说宫妃捧，海上频闻使客携。莫待人间高着价，锦囊好送竹窗西。
贻祥符古芳禅师系饶州三洪子孙
作者：郑真
朝代：明

梵王楼阁五云重，缥缈溪山锦绣中。自信庄严非实相，谁知妙有即真空。莲灯深映禅龛月，花雨纷飞讲席风。笑我忝为方外客，世家应解说三洪。
赋南山别墅
作者：郑真
朝代：明

笑指南山第一峰，山中无事得从容。金银气合云霄上，紫翠光开涧壑重。太傅多才传洛下，相如有赋忆临邛。岁寒正有松梅约，腊酒香浮琥珀钟。
赋野航
作者：郑真
朝代：明

湖天重屋小于舟，日日忘机对白鸥。万顷烟波随浩荡，百年身世等虚浮。画屏影拂红云曙，宝鉴光涵白月秋。想见黄冠遗迹在，十洲三岛最风流。
赋鹤瓢杯用方参政韵
作者：郑真
朝代：明

仙骥云深早蜕胎，谁将霜骨镂崔嵬。香流玉液风生座，影浸金波月上台。诗客莫夸椰子榼，山翁何羡水精杯。醉来傲睨乾坤阔，髣髴瑶池赐宴回。
赠临淮生六人赴京 其一 陆好德
作者：郑真
朝代：明

传家远自陆宣公，典诰文章卷帙重。序列诸生欣造就，生当盛代幸遭逢。彩云晓署瞻阊阖，碧藻晴香咏辟雍。天外公车催上道，莺花三月正春浓。
赠临淮生六人赴京 其三 孙起
作者：郑真
朝代：明

春风上国许游遨，济济衣冠总俊髦。天近蓬莱翔紫凤，水高淮海奋苍鳌。庆门垂裕年方壮，寰宇同文运更遭。寄语成均姜博士，老来为客尚临濠。
赠临淮生六人赴京 其二 李英
作者：郑真
朝代：明

龙蟠虎踞仰王都，浩浩风云属壮图。莫使荆人空抱玉，肯令越客暗投珠。听莺晓日开丹幛，跃马春烟散紫衢。老我祇甘淮海上，烦君多谢鲁诸儒。
赠临淮生六人赴京 其五 陶德成
作者：郑真
朝代：明

我来见汝尚为儿，手挟明经日问题。岁月恍然成老大，林泉宁复事羁栖。神京赫赫环江海，学省煌煌近璧奎。鼓箧早登髦士选，竹窗莫厌五更鸡。
赠临淮生六人赴京 其六 蒋礼
作者：郑真
朝代：明

丰姿梧竹见清修，一卷周诗志欲酬。晓日当厨催鼎馔，夜蟾照席挂灯篝。铸成铁砚频携手，会使朱衣独点头。上舍御前春释褐，家声好继？亭侯。
赠临淮生六人赴京 其六 蒋礼
作者：郑真
朝代：明
体裁：七言律诗

丰姿梧竹见清修，一卷周诗志欲酬。晓日当厨催鼎馔，夜蟾照席挂灯篝。铸成铁砚频携手，会使朱衣独点头。上舍御前春释褐，家声好继�亭侯。
赠临淮生六人赴京 其四 王胜祖
作者：郑真
朝代：明

风满长江月满山，担书祇为叩贤关。杏林春色身先到，桂窟秋香手可攀。天拱宸枢瞻汉阙，月临朔望换朝班。状元释褐今应见，觐省萱堂谒告还。
赠临淮生六人赴京·陆好德
作者：郑真
朝代：明

传家远自陆宣公，典诰文章卷帙重。序列诸生欣造就，生当盛代幸遭逢。彩云晓署瞻阊阖，碧藻晴香咏辟雍。天外公车催上道，莺花三月正春浓。龙蟠虎踞仰王都，浩浩风云属壮图。莫使荆人空抱玉，肯令越客暗投珠。听莺晓日开丹幛，跃马春烟散紫衢。老我祇甘淮海上，烦君多谢鲁诸儒。春风上国许游遨，济济衣冠总俊髦。天近蓬莱翔紫凤，水高淮海奋苍鳌。庆门垂裕年方壮，寰宇同文运更遭。寄语成均姜博士，老来为客尚临濠。风满长江月满山，担书祇为叩贤关。杏林春色身先到，桂窟秋香手可攀。天拱宸枢瞻汉阙，月临朔望换朝班。状元释褐今应见，觐省萱堂谒告还。我来见汝尚为儿，手挟明经日问题。岁月恍然成老大，林泉宁复事羁栖。神京赫赫环江海，学省煌煌近璧奎。鼓箧早登髦士选，竹窗莫厌五更鸡。丰姿梧竹见清修，一卷周诗志欲酬。晓日当厨催鼎馔，夜蟾照席挂灯篝。铸成铁砚频携手，会使朱衣独点头。上舍御前春释褐，家声好继？亭侯。
赠俞敬之
作者：郑真
朝代：明

早岁亲承古雪公，契家三世仰清风。芝兰楚楚宾墀近，桥梓辉辉旅席同。庾岭天高催驿骑，稽山云杳托边鸿。青春舞彩如多暇，须约斯文赋泮宫。
赠刘思恭举秀才入京
作者：郑真
朝代：明

生逢盛代庆云龙，金帛招延礼意浓。客路秋随牛渚棹，朝班晓听凤城钟。淮南鸿宝巾箱秘，太乙青藜内阁重。黼黻文章知有待，恩除拜舞紫泥封。
赠张德中
作者：郑真
朝代：明

翠幕莲花昼日妍，星郎风致似蓬仙。衣冠也拜新朝赐，翰墨犹存奕世传。海味供欢珍列鼎，商声入律锦成编。云霄有路丹梯接，行看清光近御前。
赠沈大使茂玄萧副使叔达共三首
作者：郑真
朝代：明

蓬莱高阁望沧溟，隐约仙家唤即应。鹤骑帖云迷远近，蜃楼成市幻空冥。扶桑日射珠玑窟，沙岛天开紫翠屏。想见此时胸次阔，别来梦绕夜灯青。海东见说登州砚，点点金星缬锦云。若使老蟾分一滴，便令脱颖扫千军。词臣应诏曾携直，骚将登坛预策勋。要与虚中长作伴，山房试问沈休文。名家述律挺贤豪，千里濠梁喜见招。日月光华瞻帝里，风云咫尺上仙桥。每夸给事登廷陛，却讶征商近市朝。何似吴兴山郭夜，水晶宫里听吹箫。
赠沈大使茂玄萧副使叔达共三首·其一
作者：郑真
朝代：明

蓬莱高阁望沧溟，隐约仙家唤即应。鹤骑帖云迷远近，蜃楼成市幻空冥。扶桑日射珠玑窟，沙岛天开紫翠屏。想见此时胸次阔，别来梦绕夜灯青。
赠沈大使茂玄萧副使叔达共三首·其三
作者：郑真
朝代：明

名家述律挺贤豪，千里濠梁喜见招。日月光华瞻帝里，风云咫尺上仙桥。每夸给事登廷陛，却讶征商近市朝。何似吴兴山郭夜，水晶宫里听吹箫。
赠沈大使茂玄萧副使叔达共三首·其二
作者：郑真
朝代：明

海东见说登州砚，点点金星缬锦云。若使老蟾分一滴，便令脱颖扫千军。词臣应诏曾携直，骚将登坛预策勋。要与虚中长作伴，山房试问沈休文。
赠缪如璧
作者：郑真
朝代：明

灵山佳气逼云霄，宪节当年阀阅高。手泽尚传苍竹简，宫恩犹认紫罗袍。考盘诗咏时方泰，束帛荣华运更遭。有约林泉须一到，松花细采酿春醪。
赠董士勉归海州并问讯刘贡寓学正
作者：郑真
朝代：明

风云浩渺泛灵槎，三径归来菊有花。疏广宅东天入海，龙且城外水囊沙。宾筵且复成娱乐，帝阙终须拜宠嘉。好语黉宫刘博士，休将简策问生涯。
赠虹县生刘昭贡成均
作者：郑真
朝代：明

煌煌学省近青霄，淮海诸生喜见招。插架签题翻锦绮，升堂裾佩听琼瑶。胙分俎豆春秋祀，班簉庭墀朔望朝。文教原知今日盛，好将歌颂献唐尧。
赠邵景南
作者：郑真
朝代：明

甘棠子孙冰雪姿，词葩织就云锦机。出门一笑天万里，翩然直欲登丹梯。元戎开藩控瀛海，宾幕红莲云蔼蔼。貔貅帐里承谋谟，匹马山川昡光采。三年书考达皇都，绫花凤诰承恩除。作官何如赋归去，春风杜宇声愁予。东陵山中瓜早熟，翠柳黄花艳华屋。良田䆉稏乐年丰，石蟹霜橙荐醽醁。案头一卷铜人经，夜窗坐对灯影青。小童侍立不肯去，心机脉脉通神灵。手拈金针三寸许，八法阴阳分处所。候气岂知天日昏，梦里人听竖儿语。回生起死不踰时，坐令寿域春熙熙。美誉流传满江海，声歌错落鸣珠玑。我生三十空潦倒，庭下秋深书带草。先子从游今几人，青眼何由长见好。
赠陈子云
作者：郑真
朝代：明

德星高照海天涯，来问东州第一家。金鼎灵丹初结汞，锦林仙杏正开花。神农本草分诸品，轩帝遗书积满车。想见神功应有报，辉辉词藻散春霞。
赠马良卿长史朝京
作者：郑真
朝代：明

京国翩翩步武重，天高河汉挹空蒙。山中长望秋云白，海上遥看晓日红。赐宴恩浓金凿落，朝班声候玉玲珑。还家拜捧绫花诰，鹤发萱堂笑语同。
赵通判煮雪窝诗
作者：郑真
朝代：明

一铛松火焰初红，座席春回造化功。每笑词臣惭党尉，多烦谏省寄卢仝。银葩散彩虫声扑，玉液生香蚓窍通。身世不随流俗化，飘飘清思渺空蒙。
跋丽水俞元吉所藏高彦敬临米元章越山图并序
作者：郑真
朝代：明

南宫跨鹤九天遥，云暗房山怅莫招。赖有吴兴书跋在，画图珍重似琼瑶。浙江东渡指西陵，万迭天开紫翠屏。掉得扁舟归旧隐，夜凉光动少微星。
跋丽水俞元吉所藏高彦敬临米元章越山图并序·其一
作者：郑真
朝代：明

南宫跨鹤九天遥，云暗房山怅莫招。赖有吴兴书跋在，画图珍重似琼瑶。
跋丽水俞元吉所藏高彦敬临米元章越山图并序·其二
作者：郑真
朝代：明

浙江东渡指西陵，万迭天开紫翠屏。掉得扁舟归旧隐，夜凉光动少微星。
辛酉岁春帖子
作者：郑真
朝代：明

五十年过犹作客，二千里远秖思家。春生书带窗前草，香蔼椒盘席上花。
迎诏
作者：郑真
朝代：明

百万王师付总戎，翩翩丹诏紫泥封。边庭号令雷霆震，寰宇恩波雨露浓。日近中天翔彩凤，春深巨海奋苍龙。江南宰相如周召，玉带金鱼觐九重。
连雨有喜上金太守钱同知李推官
作者：郑真
朝代：明

瓣香多见格天心，一滴甘霖一滴金。？亩嘉禾成乐岁，乾坤清气涤尘襟。舟移九曲山溪远，绠汲千家石甃深。太史简书烦志喜，广文才浅不成吟。
连雨有喜上金太守钱同知李推官
作者：郑真
朝代：明
体裁：七言律诗

瓣香多见格天心，一滴甘霖一滴金。�亩嘉禾成乐岁，乾坤清气涤尘襟。舟移九曲山溪远，绠汲千家石甃深。太史简书烦志喜，广文才浅不成吟。
送何主簿权河北税毕还睢宁
作者：郑真
朝代：明

故家文献春秋学，盛代贤良甲乙科。麟获久闻探鲁狩，鹿鸣今许听周歌。九重宫阙恩波近，千里河淮贡赋多。跨马归来公署静，木犀香里候鸣珂。
送凤阳李太守朝京
作者：郑真
朝代：明

龙衮煌煌咫尺天，侍仪双引簉班联。虞廷共仰明君圣，汉室频夸大守贤。内宴恩承瑶席醴，宫袍香染玉炉烟。莺花淮海春三月，五马东风候早还。
送分教戴汝庄奉旨还京
作者：郑真
朝代：明

江海名家阀阅重，文章多说剡源翁。云仍尚喜风流在，乡社还怜契谊同。讲席三年垂绛帐，征途千里跨青骢。天光咫尺云霄近，献赋终当彻帝聪。
送分教陈宗穆奉旨还京四
作者：郑真
朝代：明

璧水衣冠被宠荣，沛中分教育群英。客毡不废三余学，家阀犹存五节名。汗竹光寒秋月白，碧芸香暖午风清。檄书催入天官选，金殿当头觐圣明。
送刘子机入觐
作者：郑真
朝代：明

春风冠佩共周旋，为爱文章锦绣妍。千里贡输登禹甸，九霄步武仰尧天。家山久羡神仙宅，仕路频夸吏部铨。漫说老来双鬓白，龙鸾赐诰儗归田。
送刘推官可成归长沙
作者：郑真
朝代：明

云杳长沙客思孤，凉风千里赋归欤。五雷曾阐神明秘，一卷犹存法律书。岳麓天高抟化鹤，屈潭水满荐嘉鱼。作官何似还家乐，仍有丹心恋玉除。
送医士凌伯川归吴中
作者：郑真
朝代：明

浮世生涯药笼中，佩声飞渡碧云重。沙河水暖龙遗骨，山苑风晴鹿有茸。九转尽传丹灶诀，万言宁待皂囊封。吴江归去春如海，满眼莺花锦绣浓。
送卢大使归潮阳
作者：郑真
朝代：明

潮阳久矣望归来，淮水风帆一日开。深荷九天滂德泽，不辞五岭冒炎埃。山中剑气龙吟匣，海上珠光蚌拆胎。想见故园风物旧，题诗正好寄多才。
送卢文刚
作者：郑真
朝代：明

矫首丹丘海上山，布衣每欲谢朝班。百篇藻翰真无敌，万斛牙筹祇等闲。彭泽传闻陶令去，羌村报道杜陵还。林泉未许终萧散，有待明廷召赐环。
送史奏差济川归永嘉
作者：郑真
朝代：明

风雨沧江白雁飞，淮南游子赋将归。椿庭笑奉金杯寿，香擘黄柑雾湿衣。帅垣使节咏皇华，千里家山望永嘉。见说北堂成宅兆，夕阳枝上有慈鸦。
送史奏差济川归永嘉·其一
作者：郑真
朝代：明

风雨沧江白雁飞，淮南游子赋将归。椿庭笑奉金杯寿，香擘黄柑雾湿衣。
送史奏差济川归永嘉·其二
作者：郑真
朝代：明

帅垣使节咏皇华，千里家山望永嘉。见说北堂成宅兆，夕阳枝上有慈鸦。
送叶主簿伯兴归慈溪
作者：郑真
朝代：明

同乡千里盼瀛洲，风雪淮山赋远游。云暗松厅翻锦帙，香倾枣酿醉琼舟。上新桥外沧波暮，大着坟前绿树秋。归语同宗贤弟侄，青灯还忆夜窗幽。
送吴侍御福建分台
作者：郑真
朝代：明

圣皇有命建分台，横榻今归济世才。天近九重明日月，地连十道震风雷。边疆警急金戈动，江海催程锦缆开。社稷功勋终有待，南州正喜使旌来。
送吴都督
作者：郑真
朝代：明

名勋开国挺人豪，督府光华日月高。骑马嘶云严棨戟，壶浆夹道迓旌旄。孔明曾布龙蛇阵，吕望今传虎豹韬。南海功成归奏凯，宫花灼灼映恩袍。
送嘉祥县主簿
作者：郑真
朝代：明

麟绂由来纪地灵，宣尼绝笔载遗经。千年已见河流碧，万里遥看岱岳青。鸾凤林低栖棘枳，鲲鹏海阔奋空冥。春花满县归来日，玉佩玲玲月下听。
送孟先生子重回台州
作者：郑真
朝代：明

皋比久矣罢横经，山泽萧条赋独醒。未许冯唐头已白，却怜阮籍眼频青。江关月落悲鸿雁，水国风高堕鹡鸰。咫尺天台归路近，纷纷黄菊满篱扃。
送孟宣使回京
作者：郑真
朝代：明

星槎使节斗牛间，蚁酒龙衣尚局颁。圣主无为开泰治，元臣有命复清班。云霞海阔三神岛，日月天高万岁山。京国归承台阁问，定须送喜入龙颜。
送宿州同知胡仲立升授凤阳府通判致仕还里
作者：郑真
朝代：明

彤廷晓日射朝衣，喜动天颜得赐归。玉馔行庖仙蚁泛，金泥赐诰彩鸾飞。子陵江海心长恋，彭泽田园计弗违。耆旧多怜青眼顾，恩光还讶近来稀。
送岱山书院陆山长
作者：郑真
朝代：明

盛时文治似唐尧，庠序煌煌碧海遥。藩省故人多荐列，瀛洲仙子共招邀。沙田如草秋无雨，咸地浮花夜上潮。讲道从容云榻静，闲将风物寄清谣。
送庄浪卫千总所王镇抚朝觐领诰而还
作者：郑真
朝代：明

虎卫煌煌塞上开，将军多仗出群材。湛卢光动星横汉，觱篥声残月满台。铁马沙场精教阅，金城部落藉招徕。功成催入龙廷觐，彩凤绫花拜赐回。
送庐陵郭氏怡怡堂
作者：郑真
朝代：明

棠棣花开晓砌空，埙篪度曲奏春风。绮筵每爱樽罍共，绣被多怜寝席同。鸾凤联飞云出洞，雁鸿相近月当空。德星早应贤才聚，双璧终看奉帝宫。
送应德中上任
作者：郑真
朝代：明

家住天台第几峰，年来为□□□容。郭熙每说丹青手，李白仍夸锦绣胸。晓榻尘编挥玉麈，夜床宝剑拂苍龙。幕官掌故非轻授，定有声名动九重。
送张宗道
作者：郑真
朝代：明

剑佩飘然江海东，世家犹得仰遗风。浮生浩渺形骸外，往事繁华梦寐中。栗里久闻陶靖节，草堂还忆杜陵翁。物情滚滚如流水，今古谁论出处同。
送张郎中
作者：郑真
朝代：明

仙人高住天台山，琅玕苔草怡春颜。翩然卖药向城市，云裾五彩鸣瑶环。晓起苍茫天万里，寒杯倾浥上池水。青眼逢人一笑开，宁使唇亡露牙齿。十年江海鸣征鼙，群黎惨淡愁疮痍。神功安用施刀圭，坐令寿域春熙熙。
送戴文祥谢官归里
作者：郑真
朝代：明

草色花香忆故庐，归来戎马厌驰驱。久知司隶终兴汉，共说夫差昔沼吴。天阔三江鲸挟浪，云深双阙凤栖梧。相过祇欲论时事，夜半前溪雪棹孤。元老新辞丞相秩，强藩欲觅假王封。可怜壮士心全改，谁信忠臣发上冲。晋国甲兵千里马，吴人城郭五更钟。纷纷世事知何似，高卧长台第一峰。
送戴文祥谢官归里·其一
作者：郑真
朝代：明

草色花香忆故庐，归来戎马厌驰驱。久知司隶终兴汉，共说夫差昔沼吴。天阔三江鲸挟浪，云深双阙凤栖梧。相过祇欲论时事，夜半前溪雪棹孤。
送戴文祥谢官归里·其二
作者：郑真
朝代：明

元老新辞丞相秩，强藩欲觅假王封。可怜壮士心全改，谁信忠臣发上冲。晋国甲兵千里马，吴人城郭五更钟。纷纷世事知何似，高卧长台第一峰。
送括苍王罕成母丧归
作者：郑真
朝代：明

丹符拜领过长沙，老觉萧萧两鬓华。圣主恩深频得禄，慈亲讣远急还家。仙游怅望云天鹤，反哺愁听月树鸦。江广岁寒冰雪苦，缤纷清泪湿衰麻。
送春
作者：郑真
朝代：明

三月繁华一梦中，都将世事问东风。荒烟草映王刍绿，落日花开谢豹红。有酒乍闻瑶斝冽，无钱却怪锦囊空。相逢莫道青春过，好把春心待化工。
送朱元助上任高唐典史
作者：郑真
朝代：明

蓬莱东望海天隅，千里淮山赋卜居。夜月蚁香芸屋静，春风蝶梦竹园虚。公车宠赴京都召，宾幕恩承省部除。形胜中原夸自古，浮云苍野览青徐。
送李伯谨同知归吉安
作者：郑真
朝代：明

千里江山似画图，天光如洗雨晴初。共传游子催归骑，还道慈亲正倚闾。野水耕畬收黍稌，芸窗俎席荐殽蔬。中都旧日留遗爱，好属周南太史书。
送杜元昌除国子学正
作者：郑真
朝代：明

丞相家传百岁余，日临斋馆看云储。绫花尚宝宸章赐，袍褐亲看省檄除。藻泮晴香琼液动，杏坛春暖锦云舒。谁怜樗散空山客，一卷青灯夜屋虚。
送杨德贞
作者：郑真
朝代：明

学省煌煌映璧奎，诸生冠佩雁行齐。桂香秋老蟾蜍窟，芸席春深燕子泥。已有才名登阙下，须将勋业继关西。振衣南上京华路，矫首青云百尺梯。
送林生归乐清
作者：郑真
朝代：明

萱堂有命过淮西，矫首云霄百尺梯。彩袖庭阶朝进鲤，青编灯火夜听鸡。家声儗续梅花咏，客兴频将柿叶题。最喜乃翁多善政，归来历历话中闺。
送柴教谕
作者：郑真
朝代：明

玲玲琚佩飒天风，三载宫墙教育功。馆阁名高霄汉表，山川妙入画图中。云生晓席芙蕖动，日射春盘苜蓿空。书满却看胜荐剡，未应皓首叹飞蓬。
送毕文明之寿州
作者：郑真
朝代：明

浮空鸾鹤影飘飘，肥水青春远见招。剩有周诗留翰墨，可无杜酒劝琼瑶。董生孝行今何在，霍叔流风尚未消。落日苍茫赋怀古，彩毫毋惜寄云轺。
送永嘉支师中分教入京
作者：郑真
朝代：明

千里长淮共驿船，碧空如水水如天。即今又送还京去，五色龙光近御前。盛时多士出成均，芸屋青灯教席分。自有文章成锦绣，殿头释褐奉明君。
送永嘉支师中分教入京·其一
作者：郑真
朝代：明

千里长淮共驿船，碧空如水水如天。即今又送还京去，五色龙光近御前。
送永嘉支师中分教入京·其二
作者：郑真
朝代：明

盛时多士出成均，芸屋青灯教席分。自有文章成锦绣，殿头释褐奉明君。
送洪太守上任淮安
作者：郑真
朝代：明

九重诏启紫泥封，太守新除马首东。从使淮阳尊汲黯，解令蜀郡化文翁。黄阴堂覆甘棠日，皂盖香飘细麦风。有待政成书上考，佩声催觐大明宫。
送洪毅夫
作者：郑真
朝代：明

佩服翩翩映紫霞，东风千里望还家。灵丹夜长黄金汞，仙杏春开锦绣葩。天阙政须依日月，云程从此隔尘沙。袖中况有青囊秘，莫道流年两鬓华。
送渊上人璧潭归弋阳
作者：郑真
朝代：明

悟得真如不用参，法？华雨落毵毵。须知有相原无相，莫问前三更后三。杖锡多缘随觉路，袈裟宁欲换朝衫。山中猿鹤归相迓，圆壁天开月在潭。
送渊上人璧潭归弋阳
作者：郑真
朝代：明
体裁：七言律诗

悟得真如不用参，法�华雨落毵毵。须知有相原无相，莫问前三更后三。杖锡多缘随觉路，袈裟宁欲换朝衫。山中猿鹤归相迓，圆壁天开月在潭。